title: Εκτελεστικός κανονισμός (ΕΕ) αριθ. 453/2011 του Συμβουλίου, της 4ης Μαΐου 2011 , για την επιβολή οριστικού δασμού αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009

text:
               12.5.2011

               EL

               Επίσημη Εφημερίδα της Ευρωπαϊκής Ένωσης

               L 123/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 453/2011 ΤΟΥ ΣΥΜΒΟΥΛΊΟΥ
   της 4ης Μαΐου 2011
   για την επιβολή οριστικού δασμού αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας μετά από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός»), και ιδίως το άρθρο 11 παράγραφοι 2 και 5 και το άρθρο 9 παράγραφος 4,
   Έχοντας υπόψη την πρόταση που υπέβαλε η Ευρωπαϊκή Επιτροπή («Επιτροπή»), κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   Α.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Κατόπιν έρευνας αντιντάμπινγκ («αρχική έρευνα»), το Συμβούλιο επέβαλε, με τον κανονισμό (ΕΚ) αριθ. 95/95 (2), οριστικό δασμό αντιντάμπινγκ στις εισαγωγές φουρφουραλδεΰδης καταγωγής Λαϊκής Δημοκρατίας της Κίνας («ΛΔΚ») («οριστικά μέτρα αντιντάμπινγκ»). Ο ειδικός δασμός ανερχόταν σε 352 ευρώ ανά τόνο.

               (2)

               Ύστερα από ενδιάμεση επανεξέταση τον Μάιο του 1997, βάσει αίτησης ενός κινέζου εξαγωγέα, τα μέτρα διατηρήθηκαν, με τον κανονισμό (ΕΚ) αριθ. 2722/1999 του Συμβουλίου (3), για μια περαιτέρω τετραετία.

               (3)

               Τον Απρίλιο του 2005, ύστερα από επανεξέταση ενόψει λήξης της ισχύος των μέτρων, το Συμβούλιο με τον κανονισμό (ΕΚ) αριθ. 639/2005 (4) παρέτεινε τα μέτρα για μια περαιτέρω πενταετία.

         2.   Αίτηση επανεξέτασης λόγω της επικείμενης λήξης της ισχύος των μέτρων

               (4)

               Μετά τη δημοσίευση ανακοίνωσης για την επικείμενη λήξη (5) της ισχύος των οριστικών μέτρων αντιντάμπινγκ, η Επιτροπή έλαβε, στις 28 Ιανουαρίου 2010, αίτηση έναρξης επανεξέτασης των εν λόγω μέτρων, σύμφωνα με το άρθρο 11 παράγραφος 2 του βασικού κανονισμού. Η αίτηση αυτή υποβλήθηκε από δύο παραγωγούς της Ένωσης, της εταιρείες Lenzing AG και Tanin Sevnica kemicna industrija d.d. («αιτούντες»), οι οποίες εκπροσωπούν σημαντικό ποσοστό, στη συγκεκριμένη περίπτωση περισσότερο από το 50 %, της παραγωγής φουρφουραλδεΰδης της Ένωσης.

               (5)

               Η αίτηση βασίστηκε στον λόγο ότι η λήξη των μέτρων θα κατέληγε ενδεχομένως στη συνέχιση του ντάμπινγκ και στην επανάληψη της ζημίας για τον κλάδο παραγωγής της Ένωσης («ΚΠΕ»).

         3.   Έναρξη επανεξέτασης ενόψει της λήξης της ισχύος των μέτρων

               (6)

               Η Επιτροπή, αφού διαπίστωσε ότι υφίστανται επαρκή στοιχεία για την έναρξη επανεξέτασης ενόψει της λήξης της ισχύος των μέτρων και έπειτα από διαβούλευση με τη συμβουλευτική επιτροπή, ανήγγειλε, στις 27 Απριλίου 2010, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης
                   (6) («ανακοίνωση έναρξης»), την έναρξη επανεξέτασης ενόψει της λήξης της ισχύος των μέτρων, σύμφωνα με το άρθρο 11 παράγραφος 2 του βασικού κανονισμού.

         4.   Έρευνα

   4.1.   Περίοδος της έρευνας

               (7)

               Η έρευνα με αντικείμενο την πιθανότητα συνέχισης του ντάμπινγκ κάλυψε την περίοδο από την 1η Απριλίου 2009 έως τις 31 Μαρτίου 2010 («περίοδος έρευνας για την επανεξέταση» ή «ΠΕΕ»). Η εξέταση των τάσεων που είχαν σημασία για την εκτίμηση της πιθανότητας συνέχισης της ζημίας κάλυψε την περίοδο από την 1η Ιανουαρίου 2007 έως το τέλος της περιόδου έρευνας επανεξέτασης («υπό εξέταση περίοδος»).

         4.2.   Μέρη τα οποία αφορούσε η παρούσα έρευνα

               (8)

               Η Επιτροπή ενημέρωσε επίσημα τους αιτούντες, τους παραγωγούς-εξαγωγείς στην ενδιαφερόμενη χώρα, τους εισαγωγείς, τους χρήστες που είναι γνωστό ότι ενδιαφέρονται και τους εκπροσώπους της χώρας εξαγωγής σχετικά με την έναρξη της επανεξέτασης λόγω της λήξης της ισχύος των μέτρων.

               (9)

               Τα ενδιαφερόμενα μέρη είχαν τη δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας. Δόθηκε η δυνατότητα ακρόασης σε όλα τα ενδιαφερόμενα μέρη τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.

         4.3.   Δειγματοληψίες

               (10)

               Λόγω του εμφανώς μεγάλου αριθμού παραγωγών-εξαγωγέων της ΛΔΚ, θεωρήθηκε σκόπιμο, σύμφωνα με το άρθρο 17 του βασικού κανονισμού, να εξεταστεί αν θα έπρεπε να χρησιμοποιηθεί δειγματοληψία. Για να μπορέσει η Επιτροπή να αποφασίσει κατά πόσον είναι αναγκαία η δειγματοληψία και, εφόσον είναι, να επιλέξει ένα δείγμα, ζητήθηκε από τα ανωτέρω μέρη να αναγγελθούν εντός δεκαπέντε ημερών από την έναρξη της επανεξέτασης και να παράσχουν στην Επιτροπή τις πληροφορίες που ζητούνται στην ανακοίνωση για την έναρξη διαδικασίας. Δεδομένου ότι κανένας παραγωγός-εξαγωγέας δεν προσφέρθηκε να συνεργαστεί, δεν ήταν αναγκαίο να γίνει δειγματοληψία.

         4.4.   Επαλήθευση των πληροφοριών που ελήφθησαν

               (11)

               Η Επιτροπή έστειλε ερωτηματολόγια σε όλα τα μέρη που είναι γνωστό ότι ενδιαφέρονται ή που αναγγέλθηκαν εντός της προθεσμίας που καθορίζεται στην ανακοίνωση έναρξης.

               (12)

               Απαντήσεις στα ερωτηματολόγια διαβίβασαν οι δύο παραγωγοί της Ένωσης, ένας εισαγωγέας/χρήστης και ένας παραγωγός στην ανάλογη χώρα, την Αργεντινή. Κανένας από τους παραγωγούς-εξαγωγείς της Κίνας δεν συνεργάστηκε στην τρέχουσα έρευνα.

               (13)

               Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό, αφενός, της πιθανής συνέχισης ή επανάληψης του ντάμπινγκ και της επακόλουθης ζημίας και, αφετέρου, του συμφέροντος της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων ενδιαφερόμενων μερών:

                           α)

                              Παραγωγοί της Ένωσης

                                       —

                                       Lenzing AG, («Lenzing»), Αυστρία

                                       —

                                       Tanin Sevnica kemicna industrija d.d. («Tanin»), Σλοβενία

                           β)

                              Μη συνδεδεμένος εισαγωγέας/χρήστης

                                       —

                                       International Furan Chemicals BV («IFC»), Ρότερνταμ

         Β.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ

   1.   Το υπό εξέταση προϊόν

               (14)

               Το υπό εξέταση προϊόν το οποίο αποτελεί το αντικείμενο της επανεξέτασης είναι το ίδιο με το προϊόν της αρχικής έρευνας και των ακόλουθων επανεξετάσεων που μνημονεύονται στις αιτιολογικές σκέψεις 2 και 3 ανωτέρω· συγκεκριμένα πρόκειται για τη φουρφουραλδεΰδη καταγωγής ΛΔΚ, το οποίο εμπίπτει στον κωδικό ΣΟ 2932 12 00 («υπό εξέταση προϊόν»). Η φουρφουραλδεΰδη είναι επίσης γνωστή ως 2-φουραλδεΰδη ή φουρφουράλη.

               (15)

               H φουρφουραλδεΰδη είναι υγρό ανοικτού κίτρινου χρώματος με χαρακτηριστική έντονη οσμή, το οποίο λαμβάνεται με την επεξεργασία διαφόρων ειδών γεωργικών αποβλήτων. Η φουρφουραλδεΰδη έχει δύο κυρίως εφαρμογές: ως επιλεκτικός διαλύτης κατά τη διύλιση πετρελαίου για την παραγωγή λιπαντικών ελαίων και ως πρώτη ύλη η οποία μεταποιείται σε φουρφουρυλική αλκοόλη, η οποία χρησιμοποιείται για την παρασκευή συνθετικής ρητίνης για μήτρες χυτηρίου.

         2.   Ομοειδές προϊόν

               (16)

               Όπως και σε προηγούμενες έρευνες, με την παρούσα έρευνα διαπιστώθηκε ότι η φουρφουραλδεΰδη που παράγεται στη ΛΔΚ και εξάγεται στην Ευρωπαϊκή Ένωση, η φουρφουραλδεΰδη που παράγεται και πωλείται στην εγχώρια αγορά της ανάλογης χώρας, της Αργεντινής, καθώς και η φουρφουραλδεΰδη που παράγεται και πωλείται στην Ένωση από τους παραγωγούς της Ένωσης, παρουσιάζουν τα ίδια βασικά φυσικά και χημικά χαρακτηριστικά και προορίζονται για τις ίδιες βασικές χρήσεις. Ως εκ τούτου, θεωρήθηκαν ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.

         Γ.   ΠΙΘΑΝΟΤΗΤΑ ΣΥΝΕΧΙΣΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ

               (17)

               Σύμφωνα με το άρθρο 11 παράγραφος 2 του βασικού κανονισμού, εξετάστηκε αν η λήξη της ισχύος των μέτρων θα οδηγούσε ενδεχομένως στη συνέχιση ή στην επανάληψη του ντάμπινγκ.

         1.   Γενικές παρατηρήσεις

               (18)

               Από τους 34 κινέζους παραγωγούς-εξαγωγείς με τους οποίους επικοινώνησε η Επιτροπή κατά τη διαδικασία έναρξης, κανένας δεν συνεργάστηκε κατά την έρευνα και κανείς τους δεν απέστειλε σχετικές πληροφορίες. Κατά συνέπεια, τα πορίσματα σχετικά με την πιθανότητα συνέχισης ή επανάληψης του ντάμπινγκ που παρατίθενται στη συνέχεια χρειάστηκε να βασιστούν στα διαθέσιμα γεγονότα, ιδιαίτερα στις πληροφορίες που υπέβαλε ο συνεργασθείς εισαγωγέας/βιομηχανικός χρήστης, σε στοιχεία της Eurostat, σε επίσημες στατιστικές εξαγωγών της ΛΔΚ και σε πληροφορίες που περιλαμβάνονται στην αίτηση επανεξέτασης.

         2.   Ανάλογη χώρα

               (19)

               Δεδομένου ότι η ΛΔΚ αποτελεί οικονομία σε μετάβαση, σύμφωνα με το άρθρο 2 παράγραφος 7 στοιχείο α) του βασικού κανονισμού η κανονική αξία καθορίζεται με βάση την τιμή ή την κατασκευασμένη αξία σε μια τρίτη χώρα με κατάλληλη οικονομία αγοράς («ανάλογη χώρα») ή με βάση την τιμή που η ανάλογη χώρα εφαρμόζει έναντι άλλων χωρών, συμπεριλαμβανομένης της Ένωσης, ή, όταν τίποτε από τα παραπάνω δεν είναι εφικτό, με βάση οποιοδήποτε άλλο εύλογο δεδομένο, όπως είναι η πράγματι πληρωθείσα ή πληρωτέα τιμή του ομοειδούς προϊόντος στην Ένωση, αναπροσαρμοσμένη καταλλήλως, εφόσον χρειάζεται, για να συμπεριλαμβάνει εύλογο περιθώριο κέρδους.

               (20)

               Όπως και κατά την αρχική έρευνα, στην ανακοίνωση έναρξης προτάθηκε η Αργεντινή ως κατάλληλη ανάλογη χώρα για τον καθορισμό της κανονικής αξίας. Μετά τη δημοσίευση της ανακοίνωσης έναρξης, δεν λήφθηκε κανένα σχόλιο σχετικά με την προτεινόμενη ανάλογη χώρα.

               (21)

               Ένας παραγωγός φουρφουραλδεΰδης στην Αργεντινή συνεργάστηκε στην έρευνα παρέχοντας απαντήσεις στο ερωτηματολόγιο. Η έρευνα έδειξε ότι η Αργεντινή είχε ανταγωνιστική αγορά για την φουρφουραλδεΰδη, με περίπου 90 % της προμήθειας της αγοράς να προέρχεται από την τοπική παραγωγή και το υπόλοιπο να καλύπτεται από εισαγωγές από τρίτες χώρες. Ο όγκος παραγωγής στην Αργεντινή συνιστά ποσοστό μεγαλύτερο του 70 % του όγκου των κινεζικών εξαγωγών του υπό εξέταση προϊόντος στην Ένωση για τελειοποίηση προς επανεξαγωγή. Η αγορά της Αργεντινής κρίθηκε κατά συνέπεια επαρκώς αντιπροσωπευτική για τον καθορισμό της κανονικής αξίας για τη ΛΔΚ.

               (22)

               Κατά συνέπεια συνάγεται το συμπέρασμα, όπως και στην αρχική έρευνα, ότι η Αργεντινή συνιστά κατάλληλη ανάλογη χώρα σύμφωνα με το άρθρο 2 παράγραφος 7 στοιχείο α) του βασικού κανονισμού.

         3.   Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ

   3.1.   Κανονική αξία

               (23)

               Σύμφωνα με το άρθρο 2 παράγραφος 7 στοιχείο α) του βασικού κανονισμού, η κανονική αξία καθορίστηκε με βάση τα στοιχεία που παραλήφθηκαν από τον συνεργαζόμενο παραγωγό της ανάλογης χώρας, δηλαδή βάσει της πράγματι πληρωθείσας ή πληρωτέας τιμής στην εγχώρια αγορά της Αργεντινής από μη συνδεδεμένους πελάτες, δεδομένου ότι οι πωλήσεις αυτές πραγματοποιήθηκαν κατά τις συνήθεις εμπορικές πράξεις.

               (24)

               Κατά συνέπεια, η κανονική αξία καθορίστηκε ως η μέση σταθμισμένη τιμή των εγχώριων πωλήσεων που εφάρμοσε προς τους μη συνδεδεμένους πελάτες ο συνεργασθείς παραγωγός της Αργεντινής.

               (25)

               Κατ’ αρχάς, εξακριβώθηκε κατά πόσον οι συνολικές εγχώριες πωλήσεις του ομοειδούς προϊόντος προς ανεξάρτητους πελάτες ήταν αντιπροσωπευτικές σύμφωνα με το άρθρο 2 παράγραφος 2 του βασικού κανονισμού, δηλαδή εάν αντιπροσώπευαν τουλάχιστον το 5 % του συνολικού όγκου πωλήσεων του υπό εξέταση προϊόντος όταν εξάγεται στην Ένωση. Οι εγχώριες πωλήσεις του μοναδικού συνεργασθέντα παραγωγού της Αργεντινής θεωρήθηκαν αρκετά αντιπροσωπευτικές κατά την ΠΕΕ.

               (26)

               Η Επιτροπή, στη συνέχεια, εξέτασε κατά πόσο πρέπει να θεωρηθεί ότι οι εγχώριες πωλήσεις του ομοειδούς προϊόντος πραγματοποιήθηκαν στο πλαίσιο συνήθων εμπορικών πράξεων, σύμφωνα με το άρθρο 2 παράγραφος 4 του βασικού κανονισμού. Για τον σκοπό αυτό, καθορίστηκε για το ομοειδές προϊόν που πωλείται στην αγορά της Αργεντινής το ποσοστό επικερδών εγχώριων πωλήσεων σε ανεξάρτητους πελάτες κατά τη διάρκεια της ΠΕΕ. Δεδομένου ότι όλες οι πωλήσεις του ομοειδούς προϊόντος κατά την ΠΕΕ ήταν επικερδείς, η κανονική τιμή βασίστηκε στο σταθμισμένο μέσο όρο όλων των εγχώριων πωλήσεων.

         3.2.   Τιμή εξαγωγής

               (27)

               Καθώς κανένας από τους κινέζους εξαγωγείς προς την Ένωση δεν συνεργάστηκε κατά την έρευνα, οι τιμές εξαγωγής καθορίστηκαν βάσει των διαθέσιμων στοιχείων. Διαπιστώθηκε ότι η πλέον κατάλληλη βάση είναι τα στοιχεία που έδωσε ο συνεργαζόμενος εισαγωγέας και τα στοιχεία της Eurostat σε σχέση με τις εισαγωγές του υπό εξέταση προϊόντος στην Ένωση. Αν και οι εισαγωγές αυτές έγιναν στο πλαίσιο καθεστώτος τελειοποίησης προς επανεξαγωγή (ΚΤΕ) (η κινεζική φουρφουραλδεΰδη υπέστη περαιτέρω κατεργασία και μετετράπη σε φουρφουρυλική αλκοόλη προς εξαγωγή), δεν υπάρχουν λόγοι να πιστεύεται ότι οι εν λόγω εισαγωγές δεν αποτελούν εύλογη βάση καθορισμού των τιμών εξαγωγής.

         3.3.   Σύγκριση

               (28)

               Για να εξασφαλιστεί ορθή σύγκριση μεταξύ της κανονικής αξίας και της τιμής εξαγωγής και σύμφωνα με το άρθρο 2 παράγραφος 10 του βασικού κανονισμού, πραγματοποιήθηκαν οι δέουσες προσαρμογές για να ληφθούν υπόψη ορισμένες διαφορές στη μεταφορά και στην ασφάλιση, οι οποίες επηρεάζουν τις τιμές και τη δυνατότητα σύγκρισης των τιμών.

         3.4.   Περιθώριo ντάμπινγκ

               (29)

               Σύμφωνα με το άρθρο 2 παράγραφος 11 του βασικού κανονισμού, το περιθώριο ντάμπινγκ καθορίστηκε βάσει σύγκρισης της σταθμισμένης μέσης κανονικής αξίας με τις σταθμισμένες μέσες τιμές εξαγωγής στο ίδιο επίπεδο εμπορίου. Η σύγκριση αυτή έδειξε ότι υπάρχει σημαντικό ντάμπινγκ.

         4.   Εξέλιξη των εισαγωγών σε περίπτωση κατάργησης των μέτρων

               (30)

               Εκτός από την εξέταση της ύπαρξης ντάμπινγκ κατά την ΠΕΕ, εξετάστηκε επίσης η πιθανότητα συνέχισης του ντάμπινγκ στην περίπτωση κατάργησης των μέτρων. Δεδομένου ότι κανένας παραγωγός-εξαγωγέας στη ΛΔΚ δεν συνεργάστηκε στην έρευνα, τα κατωτέρω συμπεράσματα βασίζονται σε στοιχεία που διατίθενται σύμφωνα με το άρθρο 18 του βασικού κανονισμού, δηλαδή σε στοιχεία που παρείχε ο συνεργασθείς εισαγωγέας, σε στοιχεία της Eurostat, στα επίσημα στατιστικά στοιχεία για τις εξαγωγές της ΛΔΚ στην αίτηση επανεξέτασης.

               (31)

               Από την άποψη αυτή, αναλύθηκαν τα ακόλουθα στοιχεία: η εξέλιξη των εισαγωγών από τη ΛΔΚ στην Ένωση βάσει του ΚΤΕ, η εξέλιξη των κινεζικών εξαγωγών σε τρίτες χώρες και η πλεονάζουσα παραγωγική ικανότητα των Κινέζων παραγωγών.

         4.1.   Εξέλιξη των εισαγωγών από τη ΛΔΚ

               (32)

               Σύμφωνα με τις επίσημες κινεζικές στατιστικές εξαγωγών, οι συνολικές παγκόσμιες εξαγωγές του υπό εξέταση προϊόντος από τη ΛΔΚ αυξήθηκαν κατά 117 % κατά την υπό εξέταση περίοδο. Η αύξηση αυτή απορροφήθηκε κυρίως από τις ΗΠΑ και τις αγορές άλλων τρίτων χωρών.

               (33)

               Όσον αφορά τις εξαγωγές προς την Ένωση, σύμφωνα με τη Eurostat και τα επαληθευμένα στοιχεία για τις εισαγωγές, πρέπει να επισημανθεί ότι κατά την ΠΕΕ το 99,9 % του συνόλου των εισαγωγών του υπό εξέταση προϊόντος από τη ΛΔΚ στην Ένωση έγιναν με σκοπό την τελειοποίηση προς επανεξαγωγή, ενώ το υπόλοιπο 0,1 % για ελεύθερη κυκλοφορία. Δεν έγιναν εισαγωγές για ελεύθερη κυκλοφορία το 2007, ούτε το 2008. Για την πληρότητα των στοιχείων, συνυπολογίστηκαν οι εισαγωγές για ελεύθερη κυκλοφορία στον συνολικό όγκο των εισαγωγών, ωστόσο μια λεπτομερής ανάλυση της εξέλιξης των τιμών των εν λόγω εισαγωγών κρίθηκε άνευ αντικειμένου λόγω των αμελητέων όγκων τους.

               (34)

               Ο όγκος των εισαγωγών από τη ΛΔΚ στο πλαίσιο του ΚΤΕ και της ελεύθερης κυκλοφορίας μειώθηκε κατά 67 % από το 2007 έως την ΠΕΕ, μείωση που συνέπεσε με την κάμψη της κατανάλωσης στην αγορά της Ένωσης κατά 24 % όπως περιγράφεται στην αιτιολογική σκέψη 45 κατωτέρω. Η κινεζική φουρφουραλδεΰδη που εισήχθη υπό το ΚΤΕ υπέστη περαιτέρω κατεργασία και μετετράπη σε φουρφουρυλική αλκοόλη η οποία στη συνέχεια εξήχθη. Δεν υπάρχουν διαθέσιμα στοιχεία σχετικά με το πώς χρησιμοποιήθηκαν στην Ένωση οι εισαγωγές για ελεύθερη κυκλοφορία, μπορεί, ωστόσο, να θεωρηθεί εύλογα ότι, σε περίπτωση κατάργησης των μέτρων, τουλάχιστον ένα μέρος των εισαγωγών που τώρα πραγματοποιούνται υπό το ΚΤΕ θα μπορούσαν να γίνονται για ελεύθερη κυκλοφορία του προϊόντος ως έχει ή του τελικού προϊόντος επόμενου σταδίου (φουρφουρυλικής αλκοόλης) που πωλείται στην αγορά της Ένωσης.

               (35)

               Η τιμή των κινεζικών εξαγωγών διάφερε από αγορά σε αγορά κατά την περίοδο από το 2007 έως ην ΠΕΕ. Μολονότι παρατηρήθηκε σημαντική μείωση της τιμής εξαγωγής στην Ένωση (κατά 11 %) κατά την περίοδο αυτή, σε άλλες εξαγωγικές αγορές σημειώθηκε αύξηση κατά περίπου 10 %. Είναι, ωστόσο, αξιοσημείωτο, ότι οι τιμές για την αγορά των ΗΠΑ κατά την ΠΕΕ κυμάνθηκε περίπου στο ίδιο επίπεδο με αυτό της Ένωσης, ενώ, σύμφωνα με τις κινεζικές στατιστικές εξαγωγών, οι εξαγωγές σε άλλες αγορές ήταν κατά 19 % πιο ακριβές ανά τόνο. Δεδομένου ότι το υπό εξέταση προϊόν είναι πολύ ομογενές, τέτοιες διαφορές στην τιμή μπορούν να αποδοθούν μόνο σε σκόπιμη στρατηγική τιμολόγησης των κινέζων εξαγωγέων για να επιτύχουν υψηλότερες τιμές και κέρδη σε αγορές με μικρότερο ανταγωνισμό σε σύγκριση με αγορές όπως η Ένωση και οι ΗΠΑ στις οποίες εφαρμόστηκαν χαμηλότερες τιμές. Δεδομένου ότι οι εξαγωγές στην Ένωση και στις ΗΠΑ αποτέλεσαν το 46 % των συνολικών κινεζικών εξαγωγών, εξάγεται το συμπέρασμα ότι η διάκριση αυτή ως προς την τιμή θα μπορούσε να διατηρηθεί, στην περίπτωση λήψης των δασμών, για να υποστηριχθεί το ντάμπινγκ τουλάχιστον στην αγορά της Ένωσης.

         4.2.   Πλεονάζουσα παραγωγική ικανότητα των εξαγωγέων

               (36)

               Επειδή δεν υπάρχουν πολλές πληροφορίες για τον κινεζικό κλάδο παραγωγής φουρφουραλδεΰδης, τα παρακάτω συμπεράσματα βασίζονται κυρίως στις πληροφορίες που περιέχονται στην αίτηση επανεξέτασης.

               (37)

               Σύμφωνα με το αίτημα για επανεξέταση ενόψει λήξης της ισχύος των μέτρων, η κινεζική παραγωγή φουρφουραλδεΰδης αυξάνεται σταθερά από το 1999 και το 2009 ο όγκος παραγωγής έφθασε περίπου τους 320 000 τόνους. Το ποσοστό χρησιμοποίησης της κινεζικής παραγωγικής ικανότητας κυμαίνεται στο 94 %, που σημαίνει ότι υπάρχει μη χρησιμοποιούμενη ικανότητα της τάξης των 20 000 τόνων ετησίως στη ΛΔΚ, δηλαδή περίπου το μισό της συνολικής κατανάλωσης της Ένωσης. Πιστεύεται ότι σήμερα λειτουργούν στη ΛΔΚ περισσότερες από 200 μονάδες παραγωγής φουρφουραλδεΰδης, εκ των οποίων όλο και περισσότερες συμμετέχουν στις δραστηριότητες εξαγωγής.

               (38)

               Με βάση τα παραπάνω, μπορεί να εξαχθεί το συμπέρασμα ότι, σε περίπτωση κατάργησης των μέτρων, μπορεί να αναμένεται είσοδος των εξαγωγών του υπό εξέταση προϊόντος από τη ΛΔΚ στην αγορά της Ένωσης σε σημαντικές ποσότητες πέρα του ΚΤΕ και, κατά πάσα πιθανότητα, συνέχιση του ντάμπινγκ.

         5.   Συμπέρασμα σχετικά με την πιθανότητα συνέχισης του ντάμπινγκ

               (39)

               Δεδομένης της μεγάλης παραγωγικής ικανότητας που διαθέτει η ΛΔΚ, της ικανότητας των Κινέζων παραγωγών να αυξήσουν γρήγορα τους όγκους παραγωγής και να τους διοχετεύσουν προς εξαγωγή, καθώς και της τιμολόγησης των εξαγωγών αυτών, είναι εύλογο να θεωρηθεί ότι η κατάργηση των μέτρων θα είχε ως αποτέλεσμα των εκ νέου έναρξη των εξαγωγών από τη ΛΔΚ στην Ένωση εκτός του ΚΤΕ.

               (40)

               Οι τρέχουσες τιμές εξαγωγών στο πλαίσιο του ΚΤΕ δεν επιβαρύνονται με το δασμό αντιντάμπινγκ. Έτσι, θεωρείται ότι οι τιμές αυτές είναι επίσης ενδεικτικές των μελλοντικών επιπέδων στα οποία θα κυμανθούν οι τιμές στην περίπτωση κατάργησης των μέτρων. Ως προς το σημείο αυτό, διαπιστώθηκε ότι οι τιμές των κινεζικών εξαγωγών στο πλαίσιο του ΚΤΕ αποτελούσαν αντικείμενο ντάμπινγκ και ήταν χαμηλότερες από τις τιμές των παραγωγών κατά 11 % κατά την ΠΕΕ, όπως περιγράφεται παρακάτω στην αιτιολογική σκέψη 69.

               (41)

               Με βάση τα πορίσματα που περιγράφηκαν ανωτέρω, μπορεί να εξαχθεί το συμπέρασμα ότι οι εξαγωγές από τη ΛΔΚ εξακολουθούν να αποτελούν αντικείμενο ντάμπινγκ και ότι υπάρχει η πιθανότητα συνέχισης του ντάμπινγκ στην αγορά της Ένωσης στην περίπτωση που λήξουν τα τρέχοντα μέτρα αντιντάμπινγκ.

         Δ.   ΟΡΙΣΜΟΣ ΤΟΥ ΕΝΩΣΙΑΚΟΥ ΚΛΑΔΟΥ ΠΑΡΑΓΩΓΗΣ

               (42)

               Ο ΚΠΕ αποτελείται από δύο εταιρείες: την Lenzing AG (Αυστρία) και την Tanin Sevnica kemicna industrija d.d. (Σλοβενία), οι οποίες από κοινού αντιστοιχούν στο 100 % της ενωσιακής παραγωγής του υπό εξέταση προϊόντος στην ΠΕΕ. Και οι δύο εταιρείες απάντησαν στα ερωτηματολόγια και συνεργάστηκαν πλήρως στην έρευνα. Με βάση τα στοιχεία αυτά, οι δύο παραγωγοί της Ένωσης αποτελούν τον κλάδο παραγωγής της Ένωσης κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού. Για λόγους εμπιστευτικότητας, τα στοιχεία σχετικά με τις επιδόσεις του ΚΠΕ παρατίθενται μόνο υπό μορφή δείκτη.

               (43)

               Ο ΚΠΕ, σε σύγκριση με την αρχική έρευνα, έχει αλλάξει σημαντικά. Η εταιρεία Furfural Español SA, νυν Nutrafur, ο ισπανός παραγωγός που υπέβαλε την αρχική καταγγελία το 1994, έπαυσε την παραγωγή τον Οκτώβριο του 2008. Η Nutrafur, η οποία υποστηρίζει την τωρινή αίτηση επανεξέτασης, δεν συνεργάστηκε στη διαδικασία αυτή. Ωστόσο, η Nutrafur εξακολουθεί να δραστηριοποιείται στην αγορά, ως εμπορικός εταίρος που αγόραζε το υπό εξέταση προϊόν από τους πρώην ανταγωνιστές της στην Ένωση. Τα στοιχεία για την παραγωγή της Nutrafur κατά τα έτη 2007 και 2008 τα οποία αναφέρονται στην αίτηση συμπεριλαμβάνονταν στην κατανάλωση της αγοράς της Ένωσης.

         Ε.   ΚΑΤΑΣΤΑΣΗ ΤΗΣ ΑΓΟΡΑΣ ΤΗΣ ΕΝΩΣΗΣ

   1.   Κατανάλωση στην αγορά της Ένωσης

               (44)

               Η κατανάλωση φουρφουραλδεΰδης στην Ένωση καθορίστηκε με βάση τους όγκους πωλήσεων του ΕΚΠ στην αγορά της Ένωσης (συμπεριλαμβανομένων των πωλήσεων της Nutrafur ενώ παρήγαγε ακόμα φουρφουραλδεΰδη) συν τις εισαγωγές στο πλαίσιο του ΚΤΕ από τη ΛΔΚ και τις εισαγωγές από άλλες τρίτες χώρες για ελεύθερη κυκλοφορία, με βάση τα επαληθευμένα στοιχεία του εισαγωγέα International Furan Chemicals BV («IFC») και της Eurostat. Καθώς η Eurostat δεν αποκαλύπτει τα πλήρη στοιχεία για λόγους εμπιστευτικότητας, τα στοιχεία της Eurostat χρησιμοποιήθηκαν μόνον για τις εισαγωγές από άλλες τρίτες χώρες εκτός της ΛΔΚ και της Δομινικανής Δημοκρατίας, διότι η εταιρεία IFC είναι ο μοναδικός εισαγωγέας φουρφουραλδεΰδης από τις πηγές αυτές.

               (45)

               Με βάση τα ανωτέρω, η κατανάλωση της Ένωσης μειώθηκε, κατά την εξεταζόμενη περίοδο, κατά 24 %, από 48 534 τόνους το 2007 σε περίπου 36 725 τόνους κατά την ΠΕΕ.

                  Πίνακας 1 —   Κατανάλωση της Ένωσης

                           Έτος

                           2007

                           2008

                           2009

                           ΠΕΕ

                           Τόνοι

                           48 534

                           45 738

                           38 175

                           36 725

                           Δείκτης (2007=100)

                           100

                           94

                           79

                           76

                           Τάση από έτος σε έτος

                           –6

                           –15

                           –3

                              Πηγή: Επαληθευμένες απαντήσεις του ΚΠΕ και της IFC στο ερωτηματολόγιο, αίτηση επανεξέτασης και Eurostat

         2.   Εισαγωγές από τη ΛΔΚ

   2.1.   Όγκος, μερίδιο αγοράς και τιμές

               (46)

               Σύμφωνα με τις κινεζικές στατιστικές εξαγωγών, κατά την ΠΕΕ πραγματοποιήθηκαν μόνο ορισμένες αμελητέες (2,5 τόνοι) κινεζικές εισαγωγές για ελεύθερη κυκλοφορία, οι περισσότερες από τις οποίες έγιναν στο πλαίσιο του ΚΤΕ. Ο όγκος των κινεζικών εξαγωγών στο πλαίσιο του ΚΤΕ μειώθηκε από 8 264 τόνους το 2007 σε 2 749 τόνους την ΠΕΕ, δηλαδή κατά 67 %. Το 2008 οι κινεζικές εισαγωγές υπό το ΚΤΕ άγγιξαν την υψηλότερη ποσότητα των 10 000 τόνων, η οποία μειώθηκε κατά τα επόμενα έτη. Κατά την υπό εξέταση περίοδο το κινεζικό μερίδιο αγοράς στο πλαίσιο του καθεστώτος ΚΤΕ μειώθηκε από 17 % σε 8 %, δηλαδή κατά 9 ποσοστιαίες μονάδες.

               (47)

               Η κινεζική τιμή υπό το ΚΤΕ μειώθηκε κατά 12 % από 774 ευρώ το 2007 σε 685 ευρώ κατά την ΠΕΕ.

                  Πίνακας 2 —   Εισαγωγές από τη ΛΔΚ

                           Έτος

                           2007

                           2008

                           2009

                           ΠΕΕ

                           Τόνοι

                           8 264

                           10 002

                           5 159

                           2 749

                           Δείκτης (2007 = 100)

                           100

                           121

                           62

                           33

                           Τάση από έτος σε έτος

                           21

                           –59

                           –29

                           Μερίδιο αγοράς

                           17 %

                           22 %

                           14 %

                           7 %

                           Τιμή, EUR ανά τόνο

                           774

                           1 014

                           690

                           685

                           Δείκτης (2007 = 100)

                           100

                           131

                           89

                           88

                              Πηγή: Επαληθευμένη απάντηση της IFC στο ερωτηματολόγιο

         3.   Όγκος και τιμές εισαγωγών από άλλες τρίτες χώρες

               (48)

               Πρέπει να σημειωθεί ότι, όπως και κατά την αρχική έρευνα, οι εισαγωγές από τη Δομινικανή Δημοκρατία είναι εξ ολοκλήρου φορτία από μητρική εταιρεία προς την ευρωπαϊκή θυγατρική της με σκοπό την παραγωγή φουρφουρυλικής αλκοόλης. Έτσι, οι τιμές που εφαρμόζονται κατά τις συναλλαγές αυτές είναι τιμές μεταφοράς μεταξύ συνδεδεμένων εταιρειών και δεν αντανακλούσαν τις πραγματικές τιμές της αγοράς. Σύμφωνα με την Eurostat, ο όγκος των εισαγωγών φουρφουραλδεΰδης στην Ένωση από χώρες εκτός της ΛΔΚ, καθώς και οι μέσες τιμές τους, εξελίχθηκαν ως εξής:

                  Πίνακας 3 —   Εισαγωγές στην Ένωση από τη Δομινικανή Δημοκρατία

                           Έτος

                           2007

                           2008

                           2009

                           ΠΕΕ

                           Τόνοι

                           32 003

                           27 662

                           24 996

                           25 959

                           Δείκτης (2007=100)

                           100

                           86

                           78

                           81

                           Τάση από έτος σε έτος

                           –14

                           –8

                           3

                           Μερίδιο αγοράς

                           66 %

                           60 %

                           65 %

                           71 %

                           Τιμή, EUR ανά τόνο

                           809

                           982

                           582

                           670

                           Δείκτης (2007=100)

                           100

                           121

                           72

                           83

                  Πίνακας 4 —   Εισαγωγές στην Ένωση από άλλες τρίτες χώρες

                           Έτος

                           2007

                           2008

                           2009

                           ΠΕΕ

                           Τόνοι

                           1 687

                           1 583

                           1 226

                           1 158

                           Δείκτης (2007 = 100)

                           100

                           94

                           73

                           69

                           Τάση από έτος σε έτος

                           –6

                           –21

                           –4

                           Μερίδιο αγοράς

                           3 %

                           3 %

                           3 %

                           3 %

                           Τιμή, EUR ανά τόνο

                           800

                           997

                           632

                           621

                           Δείκτης (2007 = 100)

                           100

                           125

                           79

                           78

               (49)

               Κατά την υπό εξέταση περίοδο οι όγκοι των εισαγωγών φουρφουραλδεΰδης από τη Δομινικανή Δημοκρατία και άλλες τρίτες χώρες μειώθηκαν σημαντικά κατά 19 % και 31 % αντιστοίχως. Ωστόσο, παρά τη μείωση των εισαγωγών από τη Δομινικανή Δημοκρατία σημειώθηκε αύξηση στο μερίδιο αγοράς από 66 % σε 71 %. Ωστόσο, όλες οι εισαγωγές ενσωματώθηκαν στην παραγωγή φουρφουρυλικής αλκοόλης από την ευρωπαϊκή θυγατρική του παραγωγού στη Δομινικανή Δημοκρατία. Επομένως, οι τιμές των συναλλαγών αυτών ήταν οι τιμές μεταφοράς μεταξύ συνδεδεμένων εταιρειών και δεν αντανακλούν τις πραγματικές τιμές της αγοράς.

         3.1.   Όγκοι και τιμές των εξαγωγών από τη ΛΔΚ σε άλλες τρίτες χώρες

               (50)

               Κατά την υπό εξέταση περίοδο οι όγκοι των εξαγωγών αυξήθηκαν κατά 105 % (ποσοστό ισοδύναμο με περίπου το 9 % των συνολικών πωλήσεων της Ένωσης κατά την ΠΕΕ). Επισημαίνεται ότι οι εξαγωγικές πωλήσεις του ΚΠΕ σε άλλες τρίτες χώρες πραγματοποιήθηκαν σε χαμηλές τιμές κατά την ΠΕΕ. Αυτό μπορεί να αποδοθεί στον ανταγωνισμό από την κινεζική φουρφουραλδεΰδη που εξάγεται σε μεγάλες ποσότητες σε χαμηλές τιμές σε άλλες τρίτες χώρες.

                  Πίνακας 5 —   Όγκοι και τιμές των εξαγωγών του ΚΠΕ σε άλλες τρίτες χώρες

                           Έτος

                           2007

                           2008

                           2009

                           ΠΕΕ

                           Ποσότητες – Δείκτης (2007 = 100)

                           100

                           136

                           211

                           205

                           Τάση από έτος σε έτος

                           36

                           75

                           –6

                           Τιμές – Δείκτης (2007 = 100)

                           100

                           114

                           88

                           82

                           Τάση από έτος σε έτος

                           14

                           –26

                           –6

         4.   Οικονομική κατάσταση του ΚΠΕ

               (51)

               Η οικονομική κατάσταση του ΚΠΕ, δηλαδή των δύο εταιρειών Lenzing και Tanin, αναλύεται παρακάτω.

         4.1.   Παραγωγή

               (52)

               Η συνολική παραγωγή του ΚΠΕ του υπό εξέταση προϊόντος αυξήθηκε κατά 14 % κατά την υπό εξέταση περίοδο.

                  Πίνακας 6 —   Παραγωγή της Ένωσης

                           Έτος

                           2007

                           2008

                           2009

                           ΠΕΕ

                           Δείκτης (2007 = 100)

                           100

                           109

                           114

                           114

                           Τάση από έτος σε έτος

                           9

                           5

                           0

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.2.   Παραγωγική ικανότητα και χρησιμοποίησή της

               (53)

               Η συνολική παραγωγική ικανότητα του ΚΠΕ παρέμεινε σταθερή κατά τη διάρκεια της υπό εξέτασης περιόδου. Η χρησιμοποίηση του δυναμικού του ΚΠΕ αυξήθηκε κατά 12 ποσοστιαίες μονάδες από 85 % σε 97 %, γεγονός που σημαίνει ότι η παραγωγή είχε σχεδόν εξαντλήσει το δυναμικό της.

                  Πίνακας 7 —   Παραγωγική ικανότητα της Ένωσης

                           Έτος

                           2007

                           2008

                           2009

                           ΠΕΕ

                           Δείκτης (2007=100)

                           100

                           100

                           100

                           100

                           Ποσοστό χρησιμοποίησης της παραγωγικής ικανότητας

                           85 %

                           92 %

                           96 %

                           97 %

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.3.   Επίπεδο αποθεμάτων

               (54)

               Ο κατωτέρω πίνακας δείχνει ότι το επίπεδο των αποθεμάτων του ΚΠΕ αυξήθηκε κατά 26 % κατά την υπό εξέταση περίοδο. Η αύξηση των αποθεμάτων ήταν ιδιαίτερα υψηλή μεταξύ 2007 και 2008, οπότε τα αποθέματα αυξήθηκαν κατά 193 %.

                  Πίνακας 8 —   Αποθέματα

                           Έτος

                           2007

                           2008

                           2009

                           ΠΕΕ

                           Δείκτης (2007 = 100)

                           100

                           293

                           165

                           126

                           Τάση από έτος σε έτος

                           193

                           – 128

                           –40

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.4.   Όγκοι πωλήσεων και μερίδιο αγοράς

               (55)

               Ο όγκος των πωλήσεων του ΚΠΕ σε μη συνδεδεμένους πελάτες της αγοράς της Ένωσης αυξήθηκε κατά το 13 % κατά την ΠΕΕ. Κατά συνέπεια, το μερίδιο αγοράς του ΚΠΕ αυξήθηκε κατά 5 εκατοστιαίες μονάδες κατά την ίδια περίοδο.

                  Πίνακας 9 —   Όγκος πωλήσεων και μερίδιο αγοράς της Ένωσης

                           Έτος

                           2007

                           2008

                           2009

                           ΠΕΕ

                           Δείκτης (2007 = 100)

                           100

                           100

                           112

                           113

                           Διακύμανση μεριδίου αγοράς

                           10-20 %

                           10-20 %

                           14-24 %

                           15-25 %

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.5.   Μέσες τιμές πώλησης

               (56)

               Κατά την εξεταζόμενη περίοδο, οι μέσες τιμές πώλησης που εφάρμοσε ο ΚΠΕ στην αγορά της Ένωσης μειώθηκε κατά 1 %. Το 2008 η μέση τιμή πώλησης έφθασε στο μέγιστο σημείο της σημειώνοντας αύξηση κατά 11 %, αλλά στη συνέχεια μειώθηκε γρήγορα το επόμενο έτος. Η ελαφρά μείωση των τιμών πώλησης πρέπει να εξεταστεί σε συνάρτηση με την αύξηση του 5 % του κόστους παραγωγής ανά μονάδα, γεγονός το οποίο δεν μπόρεσε να συνεκτιμήσει ο ΚΠΕ.

                  Πίνακας 10 —   Μέση τιμή πώλησης στην Ένωση

                           Έτος

                           2007

                           2008

                           2009

                           ΠΕΕ

                           Δείκτης (2007=100)

                           100

                           111

                           98

                           99

                           Τάση από έτος σε έτος

                           11

                           –13

                           1

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.6.   Μέσο κόστος παραγωγής

               (57)

               Κατά την υπό εξέταση περίοδο το μέσο κόστος παραγωγής (ΜΚΠ) αυξήθηκε κατά 5 % κυρίως εξαιτίας της αύξησης της απασχόλησης και, επομένως, της αύξησης του συνολικού κόστους εργασίας.

                  Πίνακας 11 —   Μέσο κόστος παραγωγής

                           Έτος

                           2007

                           2008

                           2009

                           ΠΕΕ

                           Δείκτης (2007 = 100)

                           100

                           105

                           105

                           105

                           Τάση από έτος σε έτος

                           5

                           0

                           0

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.7.   Κερδοφορία και ταμειακή ροή

               (58)

               Τα κέρδη που πραγματοποίησε ο ΚΠΕ μειώθηκαν σημαντικά κατά την υπό εξέταση περίοδο μαζί με την ταμειακή ροή, η οποία μειώθηκε κατά 56 %. Αυτό οφείλεται σε πίεση που ασκείται στις τιμές πώλησης, παρά την αύξηση τόσο της παραγωγής όσο και των πωλήσεων.

                  Πίνακας 12 —   Κερδοφορία και ταμειακή ροή

                           Έτος

                           2007

                           2008

                           2009

                           ΠΕΕ

                           Δείκτης κερδοφορίας (2007 = 100)

                           100

                           175

                           –7

                           –4

                           Τάση από έτος σε έτος

                           75

                           – 182

                           3

                           Ταμειακή ροή – Δείκτης (2007 = 100)

                           100

                           144

                           49

                           44

                           Τάση από έτος σε έτος

                           44

                           –95

                           –5

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.8.   Επενδύσεις, απόδοση των επενδύσεων και ικανότητα άντλησης κεφαλαίου

               (59)

               Οι επενδύσεις μειώθηκαν κατά 95 % στο διάστημα μεταξύ 2007 και ΠΕΕ. Η απόδοση των επενδύσεων, εκφρασμένη ως κέρδη/ζημίες του υπό εξέταση προϊόντος σε σχέση με την καθαρή λογιστική αξία των επενδύσεων, έχει μειωθεί σημαντικά κατά τη διάρκεια της περιόδου, ακολουθώντας την τάση των επενδύσεων. Ως αποτέλεσμα της μείωσης της αποδοτικότητας και της ταμειακής ροής, η ικανότητα του αιτούντος να συγκεντρώσει κεφάλαιο μειώθηκε σημαντικά κατά την υπό εξέταση περίοδο. Η επιδείνωση αυτή μπορεί επίσης να φανεί καθαρά στις επενδύσεις του αιτούντος, οι οποίες μειώθηκαν κατά 95 % κατά την υπό εξέταση περίοδο.

                  Πίνακας 13 —   Επενδύσεις και απόδοση των επενδύσεων

                           Έτος

                           2007

                           2008

                           2009

                           ΠΕΕ

                           Δείκτης επενδύσεων (2007 = 100)

                           100

                           61

                           2

                           5

                           Τάση από έτος σε έτος

                           –39

                           –59

                           3

                           Δείκτης απόδοσης επενδύσεων (2007 = 100)

                           100

                           196

                           –7

                           –4

                           Τάση από έτος σε έτος

                           96

                           – 203

                           3

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.9.   Απασχόληση και παραγωγικότητα

               (60)

               Το επίπεδο απασχόλησης εντός του ΚΠΕ κατά την υπό εξέταση περίοδο αυξήθηκε κατά 8 %. Η παραγωγικότητα, μετρούμενη ως παραγωγή σε τόνους ανά εργαζόμενο, αυξήθηκε κατά 6 %. Ωστόσο, το συνολικό κόστος εργασίας του ενωσιακού κλάδου παραγωγής αυξήθηκε κατά 16 % κατά την υπό εξέταση περίοδο.

                  Πίνακας 14 —   Απασχόληση και παραγωγικότητα

                           Έτος

                           2007

                           2008

                           2009

                           ΠΕΕ

                           Απασχόληση — Δείκτης

                           100

                           109

                           109

                           108

                           Παραγωγικότητα (τόνοι/εργαζόμενο) — Δείκτης

                           100

                           100

                           105

                           106

                           Κόστος εργασίας — Δείκτης

                           100

                           114

                           115

                           116

                              Πηγή: Επαληθευμένες απαντήσεις των παραγωγών της Ένωσης στο ερωτηματολόγιο

         4.10.   Μέγεθος του περιθωρίου ντάμπινγκ

               (61)

               Δεδομένου του όγκου, του μεριδίου αγοράς και των τιμών των εισαγωγών σε τιμές ντάμπινγκ από τη ΛΔΚ, οι επιπτώσεις στον ΚΠΕ των πραγματικών περιθωρίων ντάμπινγκ δεν μπορούν να θεωρηθούν αμελητέες.

         4.11.   Ανάκαμψη από τις συνέπειες πρακτικών ντάμπινγκ

               (62)

               Όπως φαίνεται από τη θετική εξέλιξη των περισσότερων δεικτών που παρατίθενται ανωτέρω, η οικονομική κατάσταση του ΚΠΕ έχει εν μέρει συνέλθει από τη ζημιογόνο επίδραση των εισαγωγών ντάμπινγκ καταγωγής της ΛΔΚ.

         4.12.   Ανάπτυξη

               (63)

               Αν και η κατανάλωση της Ένωσης μειώθηκε κατά 24 % κατά την υπό εξέταση περίοδο, η παραγωγή, ο όγκος πωλήσεων και το μερίδιο αγοράς του ΚΠΕ αυξήθηκαν την ίδια περίοδο. Παράλληλα, μειώθηκαν ο όγκος και το μερίδιο αγοράς των εισαγωγών από τη ΛΔΚ. Ωστόσο, ο ΚΠΕ θα μπορούσε να ωφεληθεί από τα μέτρα σε έναν βαθμό, καθώς η κινεζική πίεση στις τιμές πώλησης δεν τους επέτρεψε να πραγματοποιήσουν κέρδη, ούτε να επιτύχουν το περιθώριο κέρδους τους.

         5.   Συμπέρασμα για την οικονομική κατάσταση του ΚΠΕ

               (64)

               Η φουρφουραλδεΰδη από τη Δομινικανή Δημοκρατία δεν είναι διαθέσιμη στην ελεύθερη αγορά της Ένωσης. Κατά συνέπεια, δεν βρέθηκαν ενδείξεις σχετικά με το ότι οι εν λόγω εισαγωγές ενδεχομένως συνέβαλαν στην επισφαλή θέση του ΚΠΕ. Όσον αφορά τις εισαγωγές από άλλες τρίτες χώρες, οι όγκοι τους μειώθηκαν σημαντικά σε τέτοια επίπεδα που, ακόμα και αν πραγματοποιούνται σε πολύ χαμηλές τιμές, ο αντίκτυπός τους δεν μπορεί να θεωρηθεί σημαντικός.

               (65)

               Τα μέτρα κατά της ΛΔΚ έχουν θετικό αντίκτυπο στην οικονομική κατάσταση του ΚΠΕ, αφού οι περισσότεροι από τους δείκτες ζημίας εμφάνισαν θετική εξέλιξη. Η παραγωγή, ο κόστος πωλήσεων και η αξία των πωλήσεων αυξήθηκαν. Παρά τη μείωση της κατανάλωσης, ο ΚΠΕ κατάφερε να αυξήσει το μερίδιο αγοράς του. Η κερδοφορία, ωστόσο, μειώθηκε σημαντικά κατά την ΠΕΕ. Ο ΚΠΕ δεν μπόρεσε να επιτύχει το περιθώριο κέρδους που είχε καθοριστεί στο 5 % στην αρχική έρευνα για να διασφαλίσει την ανάπτυξή του. Στο πλαίσιο αυτό, εξάγεται το συμπέρασμα ότι ο ΚΠΕ υπέστη υλική ζημία με την έννοια του άρθρου 3 παράγραφος 5 του βασικού κανονισμού και ότι η οικονομική του κατάσταση παραμένει ευάλωτη.

         ΣΤ.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ

               (66)

               Στις αιτιολογικές σκέψεις 39 και 40 παραπάνω διατυπώνεται στο συμπέρασμα ότι η λήξη των μέτρων θα μπορούσε να οδηγήσει σε σημαντική αύξηση των εξαγωγών από τη ΛΔΚ στην Ένωση που αποτελούν αντικείμενο ντάμπινγκ.

               (67)

               Όπως αναφέρεται παραπάνω, οι κινέζοι παραγωγοί θα μπορούσαν να επαναπροωθήσουν μεγάλους όγκους εξαγωγών στην αγορά της Ένωσης στην περίπτωση κατάργησης των μέτρων. Σύμφωνα με το αίτημα επανεξέτασης, η παραγωγική ικανότητα της Κίνας έφθασε τους 320 000 τόνους το 2009 με πλεονάζουσα ικανότητα τουλάχιστον 20 000 τόνους. Επιπλέον, φαίνεται ότι άλλες εξαγωγικές αγορές, όπως η Ιαπωνία, η Ταϊλάνδη και οι ΗΠΑ, δεν μπορούσαν να απορροφήσουν την πλεονάζουσα ικανότητα, η οποία συνεπώς θα διοχετεύονταν, κατά πάσα πιθανότητα, στην αγορά της Ένωσης.

               (68)

               Όσον αφορά τις τιμές, οι κινεζικές εξαγωγικές στατιστικές δείχνουν ότι η τιμή του υπό εξέταση προϊόντος στις ΗΠΑ ήταν παρόμοια με την τιμή των εξαγωγών στην Ένωση υπό το ΚΤΕ. Οι τιμές των κινεζικών εξαγωγών προς τις άλλες εξαγωγικές αγορές ήταν υψηλότερες.

               (69)

               Ωστόσο, δεδομένου ότι οι κινεζικές τιμές είναι χαμηλότερες από αυτές του ΚΠΕ κατά 11 %, εάν επιτραπεί η κατάργηση των μέτρων, είναι πιθανό οι κινέζοι εξαγωγείς να συνεχίσουν τις πρακτικές τους για να επανακτήσουν το απολεσθέν μερίδιο αγοράς. Τέτοια συμπεριφορά σε συνδυασμό με την ικανότητά τους να παραδίδουν σημαντικές ποσότητες του υπό εξέταση προϊόντος στην αγορά της Ένωσης θα είχε πολύ αρνητικό αντίκτυπο για τον ΚΠΕ και, ιδίως, για την κερδοφορία του.

               (70)

               Βάσει των ανωτέρω, συνάγεται το συμπέρασμα ότι η κατάργηση των μέτρων θα οδηγούσε κατά πάσα πιθανότητα σε επανάληψη της ζημίας που προκύπτει από τις εισαγωγές με ντάμπινγκ από τη ΛΔΚ.

         Ζ.   ΣΥΜΦΕΡΟΝ ΤΗΣ ΕΝΩΣΗΣ

   1.   Προκαταρκτική παρατήρηση

               (71)

               Σύμφωνα με το άρθρο 21 του βασικού κανονισμού, εξετάστηκε αν η διατήρηση των ισχυόντων μέτρων αντιντάμπινγκ θα είναι αντίθετη προς τα συμφέροντα της Ένωσης συνολικά.

               (72)

               Ο προσδιορισμός του συμφέροντος της Ένωσης βασίστηκε σε εκτίμηση των συμφερόντων όλων των ενδιαφερόμενων μερών, τουτέστιν, του ΚΠΕ, των εισαγωγέων/εμπόρων καθώς και των χρηστών και προμηθευτών του υπό εξέταση προϊόντος.

               (73)

               Στις προηγούμενες έρευνες είχε θεωρηθεί ότι η θέσπιση μέτρων δεν αντίκειτο στο συμφέρον της Ένωσης. Επιπλέον, η παρούσα έρευνα είναι έρευνα επανεξέτασης λόγω της επικείμενης λήξης της ισχύος των ισχυόντων μέτρων, δηλαδή ανάλυση μιας κατάστασης στην οποία εφαρμόζονται ήδη μέτρα αντιντάμπινγκ.

               (74)

               Βάσει αυτών, εξετάστηκε επίσης κατά πόσον, παρά τα συμπεράσματα σχετικά με την πιθανότητα συνέχισης του ντάμπινγκ και επανάληψης της ζημίας, υπάρχουν επιτακτικοί λόγοι που θα οδηγούσαν στο συμπέρασμα ότι η διατήρηση των μέτρων στην παρούσα περίπτωση αντίκειται στο συμφέρον της Ένωσης.

         2.   Συμφέρον του ΚΠΕ

               (75)

               Ο ΚΠΕ αποδείχθηκε βιώσιμος και ικανός να προσαρμοστεί στις μεταβαλλόμενες συνθήκες της αγοράς. Αυτό επιβεβαιώθηκε ιδίως από τη θετική εξέλιξη της παραγωγής και των πωλήσεων στο πλαίσιο της μείωσης της κατανάλωσης στην Ένωση. Ωστόσο, εξαιτίας της τεράστιας πίεσης που ασκήθηκε στις τιμές πώλησης, η κερδοφορία δεν μπόρεσε να ακολουθήσει την ίδια θετική τάση.

               (76)

               Δεδομένου ότι η υπάρχουσα πλεονάζουσα ικανότητα για τη φουρφουραλδεΰδη στη ΛΔΚ, σε συνδυασμό με το γεγονός ότι άλλες εξαγωγικές αγορές (όπως η Ιαπωνία, η Ταϊλάνδη και οι ΗΠΑ) δεν μπορούν να απορροφήσουν αυτή την πλεονάζουσα ικανότητα, στην περίπτωση κατάργησης των μέτρων, οι κινέζοι εξαγωγείς θα προσπαθούσαν κατά πάσα πιθανότητα να ανακτήσουν το απολεσθέν μερίδιο αγοράς τους συνεχίζοντας την πρακτική του ντάμπινγκ στην αγορά της Ένωσης.

               (77)

               Συνεπώς, εάν δεν συνεχιστούν τα μέτρα αντιντάμπιγκ, η κατάσταση του ΚΠΕ θα επιδεινωθεί σοβαρά εξαιτίας των κινεζικών εξαγωγών σε χαμηλές τιμές που θα αποτελούν αντικείμενο ντάμπινγκ όπως εξηγείται στις αιτιολογικές σκέψεις 65 έως 68.

         3.   Συμφέρον των εισαγωγέων

               (78)

               Μόνον ένας εισαγωγέας της Ένωσης συνεργάστηκε στη διαδικασία: η IFC, εταιρεία με έδρα τις Κάτω Χώρες και ιδιοκτήτη έναν παραγωγό φουρφουραλδεΰδης από τη Δομινικανή Δημοκρατία. Η εν λόγω εταιρεία αποτελεί τον μοναδικό ενεργό εισαγωγέα φουρφουραλδεΰδης στην Ένωση, ορισμένες άλλες εταιρείες εισάγουν μόνον περιστασιακά τον υπό εξέταση προϊόν. Η εταιρεία IFC είναι ο μεγαλύτερος παίκτης στην αγορά φουρφουραλδεΰδης της Ένωσης (και φουρφουρυλικής αλκοόλης) αφού αντιπροσωπεύει το 80 % της κατανάλωσης της Ένωσης. Η IFC πραγματοποιεί εισαγωγές από τη Δομινικανή Δημοκρατία από τη ΛΔΚ υπό το ΚΤΕ και από άλλες τρίτες χώρες. Επιπλέον, η IFC είναι ο κύριος πελάτης του ΚΠΕ, καθώς αγοράζει περίπου το 32 % των συνολικών του πωλήσεων. Η φουρφουραλδεΰδη που αγοράζεται υποβάλλεται στη συνέχεια σε περαιτέρω μεταποίηση για να μετατραπεί σε φουρφουρυλική αλκοόλη από την εταιρεία TFC, συνδεδεμένη εταιρεία της IFC με έδρα την πόλη Geel στο Βέλγιο.

               (79)

               Ο εν λόγω εισαγωγέας είναι σχετικά ουδέτερος όσον αφορά τη διαδικασία καθώς θα ήθελε, αφενός, να έχει πρόσβαση στην κινεζική φουρφουραλδεΰδη χωρίς περιορισμούς και χωρίς την επιβάρυνση των τελωνειακών διατυπώσεων που απαιτούνται για το ΚΤΕ και, αφετέρου, θα επιθυμούσε τη διατήρηση του ΚΠΕ για να μπορεί να εφοδιάζεται με τον υπό εξέταση προϊόν σε σύντομο χρονικό διάστημα. Επιπροσθέτως, η συνέχιση των μέτρων αίρει τον ανταγωνισμό από τις εισαγωγές από τη μητρική εταιρεία της Δομινικανής Δημοκρατίας και εδραιώνει την κυρίαρχη θέση του ομίλου τόσο στην αγορά φουρφουραλδεΰδης όσο και στην αγορά φουρφουρυλικής αλκοόλης (συμπεριλαμβανομένου του ΚΤΕ) στην Ένωση.

         4.   Συμφέρον των χρηστών

               (80)

               Η Επιτροπή απέστειλε ερωτηματολόγια σε είκοσι επτά βιομηχανικούς χρήστες φουρφουραλδεΰδης. Μόνον τρεις χρήστες συνεργάστηκαν στη διαδικασία· ωστόσο, δεν απευθύνθηκαν στην πηγή της φουρφουραλδεΰδης στη ΛΔΚ αλλά την αγόρασαν απευθείας από τον ΚΠΕ. Για τους χρήστες αυτούς, η σημασία της φουρφουραλδεΰδης στις επιχειρήσεις τους, στα διυλιστήρια πετρελαίου και στη βιομηχανία λιπαντικών είναι αμελητέα. Συνεπώς, δεν θεωρούν ότι θα επηρεαστούν ιδιαίτερα από τα μέτρα αντιντάμπινγκ.

         5.   Συμπέρασμα σχετικά με το συμφέρον της ΕΕ

               (81)

               Βάσει των ανωτέρω, συμπεραίνεται ότι δεν υπάρχουν επιτακτικοί λόγοι κατά της διατήρησης των ισχυόντων μέτρων αντιντάμπινγκ.

         Η.   ΜΕΤΡΑ ΑΝΤΙΝΤΑΜΠΙΝΓΚ

               (82)

               Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει του οποίου επρόκειτο να προταθεί η διατήρηση της ισχύος των υφιστάμενων μέτρων. Επίσης, τους δόθηκε προθεσμία εντός της οποίας θα μπορούσαν να υποβάλουν τις παρατηρήσεις τους μετά την εν λόγω κοινοποίηση. Οι σχετικές παρατηρήσεις που υποβλήθηκαν αναλύθηκαν, αλλά δεν οδήγησαν σε μεταβολή των ουσιωδών πραγματικών περιστατικών και του σκεπτικού βάσει των οποίων αποφασίστηκε η διατήρηση των ισχυόντων μέτρων αντιντάμπινγκ.

               (83)

               Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές φουρφουραλδεΰδης καταγωγής ΛΔΚ και επιβλήθηκαν με τον κανονισμό (ΕΚ) αριθ. 639/2005 του Συμβουλίου πρέπει να διατηρηθούν. Τα μέτρα συνίστανται σε συγκεκριμένο δασμό.

               (84)

               Ωστόσο, δεδομένου ότι ο συγκεκριμένος δασμός καθορίστηκε με βάση τα πορίσματα της αρχικής έρευνας του 1995 και δεν αναθεωρήθηκε ποτέ, θεωρήθηκε κατάλληλο να αξιολογηθεί εάν το επίπεδο του δασμού εξακολουθεί να είναι σκόπιμο. Επομένως, η Επιτροπή θα εξετάσει το ενδεχόμενο να κινήσει αυτεπαγγέλτως ενδιάμεση αναθεώρηση σύμφωνα με το άρθρο 11 παράγραφος 3 του βασικού κανονισμού,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Επιβάλλεται οριστικός δασμός αντιντάμπινγκ στις εισαγωγές 2-φουραλδεΰδης (γνωστής και ως φουρφουραλδεΰδης ή φουρφουράλης) που υπάγεται επί του παρόντος στον κωδικό ΣΟ 2932 12 00, καταγωγής Λαϊκής Δημοκρατίας της Κίνας.
   2.   Το ποσό του εφαρμοστέου δασμού ανέρχεται σε 352 ευρώ ανά τόνο.
   3.   Σε περίπτωση που τα εμπορεύματα υπέστησαν φθορά πριν από τη θέση τους σε ελεύθερη κυκλοφορία και, επομένως, η καταβληθείσα ή καταβλητέα τιμή υπολογίζεται κατ’ αναλογία για τον προσδιορισμό της δασμολογητέας αξίας σύμφωνα με το άρθρο 145 του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (7), το ποσό του δασμού αντιντάμπινγκ, υπολογιζόμενο σύμφωνα με την παράγραφο 2 του παρόντος άρθρου, μειώνεται κατά ένα ποσοστό που αντιστοιχεί στην αναλογική κατανομή της πράγματι καταβληθείσας ή καταβλητέας τιμής.
   4.   Εκτός εάν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Μαΐου 2011.

            Για το Συμβούλιο

            Ο Πρόεδρος

         MARTONYI J.

      (1)  ΕΕ L 343 της 22.12.2009, σ. 51.

      (2)  ΕΕ L 15 της 21.1.1995, σ. 11.

      (3)  ΕΕ L 328 της 22.12.1999, σ. 1.

      (4)  ΕΕ L 107 της 28.4.2005, σ. 1.

      (5)  ΕΕ C 16 της 22.1.2010, σ. 40.

      (6)  ΕΕ C 107 της 27.4.2010, σ. 10.

      (7)  ΕΕ L 253 της 11.10.1993, σ. 1.


title: Εκτελεστικός κανονισμός (ΕΕ) αριθ. 541/2013 της Επιτροπής, της 13ης Ιουνίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               14.6.2013

               EL

               Επίσημη Εφημερίδα της Ευρωπαϊκής Ένωσης

               L 162/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 541/2013 ΤΗΣ ΕΠΙΤΡΟΠΉΣ
   της 13ης Ιουνίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιουνίου 2013.

            Για την Επιτροπή, εξ ονόματος του Προέδρου,
         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  55,8

                  TN

                  30,0

                  TR

                  69,6

                  ZZ

                  51,8

                  0707 00 05

                  EG

                  172,5

                  MK

                  28,7

                  TR

                  142,5

                  ZZ

                  114,6

                  0709 93 10

                  TR

                  142,7

                  ZZ

                  142,7

                  0805 50 10

                  AR

                  103,9

                  TR

                  115,2

                  ZA

                  114,0

                  ZZ

                  111,0

                  0808 10 80

                  AR

                  152,2

                  BR

                  108,3

                  CL

                  127,0

                  CN

                  96,2

                  NZ

                  138,5

                  US

                  161,5

                  ZA

                  111,2

                  ZZ

                  127,8

                  0809 10 00

                  IL

                  342,4

                  TR

                  198,3

                  ZZ

                  270,4

                  0809 29 00

                  TR

                  408,9

                  US

                  752,9

                  ZZ

                  580,9

                  0809 30

                  IL

                  214,0

                  MA

                  207,9

                  TR

                  196,9

                  ZZ

                  206,3

                  0809 40 05

                  CL

                  118,6

                  IL

                  308,9

                  ZZ

                  213,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/905 της Επιτροπής, της 10ης Ιουνίου 2015, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pecorino Toscano (ΠΟΠ)]

text:
               13.6.2015

               EL

               Επίσημη Εφημερίδα της Ευρωπαϊκής Ένωσης

               L 148/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/905 ΤΗΣ ΕΠΙΤΡΟΠΉΣ
   της 10ης Ιουνίου 2015
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pecorino Toscano (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Ιταλίας για την έγκριση τροποποίησης των προδιαγραφών της προστατευόμενης ονομασίας προέλευσης «Pecorino Toscano», η οποία καταχωρίσθηκε δυνάμει του κανονισμού (ΕΚ) αριθ. 1263/96 της Επιτροπής (2), όπως τροποποιήθηκε με τον κανονισμό (ΕΕ) αριθ. 306/2010 (3).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (4).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Pecorino Toscano» (ΠΟΠ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουνίου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1263/96 της Επιτροπής, της 1ης Ιουλίου 1996, που συμπληρώνει το παράρτημα του κανονισμού (ΕΚ) αριθ. 1107/96 σχετικά με την καταχώριση των γεωγραφικών ενδείξεων και των ονομασιών προέλευσης στο πλαίσιο της διαδικασίας που προβλέπεται στο άρθρο 17 του κανονισμού (ΕΟΚ) αριθ. 2081/92 (ΕΕ L 163 της 2.7.1996, σ. 19).

      (3)  Κανονισμός (ΕΕ) αριθ. 306/2010 της Επιτροπής, της 14ης Απριλίου 2010, για την έγκριση μη ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Pecorino Toscano (ΠΟΠ)] (ΕΕ L 94 της 15.4.2010, σ. 19).

      (4)  ΕΕ C 18 της 21.1.2015, σ. 12.


title: Εκτελεστικός κανονισμός (ΕΕ) αριθ. 29/2012 της Επιτροπής, της 13ης Ιανουαρίου 2012 , για τα πρότυπα εμπορίας του ελαιολάδου

text:
               14.1.2012

               EL

               Επίσημη Εφημερίδα της Ευρωπαϊκής Ένωσης

               L 12/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 29/2012 ΤΗΣ ΕΠΙΤΡΟΠΉΣ
   της 13ης Ιανουαρίου 2012
   για τα πρότυπα εμπορίας του ελαιολάδου
   (κωδικοποιημένο κείμενο)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 113 παράγραφος 1 στοιχείο α) και το άρθρο 121 πρώτο εδάφιο στοιχείο α), σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1019/2002 της Επιτροπής της 13ης Ιουνίου 2002, για τις προδιαγραφές εμπορίας του ελαιολάδου (2), έχει τροποποιηθεί επανειλημμένα (3) και ουσιωδώς. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού.

               (2)

               Το ελαιόλαδο έχει κυρίως οργανοληπτικές και θρεπτικές ιδιότητες οι οποίες, με δεδομένο το κόστος παραγωγής του, του ανοίγουν μια αγορά σε σχετικά υψηλές τιμές σε σχέση με τις περισσότερες άλλες φυτικές λιπαρές ουσίες. Έχοντας υπόψη αυτή την κατάσταση της αγοράς, πρέπει να προβλεφθούν για το ελαιόλαδο πρότυπα εμπορίας τα οποία περιλαμβάνουν κυρίως ειδικούς κανόνες σημάνσεως που θα συμπληρώνουν αυτούς που προβλέπονται από την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με τη σήμανση, την παρουσίαση και τη διαφήμιση των τροφίμων (4) και ειδικότερα τις αρχές που διατυπώνονται στο άρθρο 2.

               (3)

               Για να διασφαλιστεί η αυθεντικότητα των πωλουμένων ελαιολάδων, πρέπει να προβλεφθούν για το λιανικό εμπόριο συσκευασίες μικρού μεγέθους που να διαθέτουν κατάλληλο σύστημα κλεισίματος. Εντούτοις, είναι σκόπιμο να μπορούν τα κράτη μέλη να επιτρέπουν μεγαλύτερη χωρητικότητα για τις συσκευασίες που προορίζονται για συλλογικές εστιάσεις.

               (4)

               Επιπλέον από τις υποχρεωτικές ονομασίες των διαφόρων κατηγοριών ελαιολάδων που προβλέπονται από το άρθρο 118 του κανονισμού (ΕΚ) αριθ. 1234/2007, πρέπει να ενημερωθεί ο καταναλωτής για τον τύπο ελαιολάδου που του προτείνεται.

               (5)

               Λόγω των γεωργικών συνηθειών ή των τοπικών μεθόδων παραγωγής ή ανάμειξης, τα παρθένα ελαιόλαδα που διατίθενται απευθείας στην αγορά δύνανται να έχουν ιδιότητες και γεύσεις χαρακτηριστικά διαφορετικές, ανάλογα με τη γεωγραφική τους καταγωγή. Ως εκ τούτου, μπορούν να προκύψουν στην ίδια κατηγορία ελαίου διαφορές τιμών που διαταράσσουν την αγορά. Για τις άλλες κατηγορίες βρώσιμων ελαίων, δεν υπάρχουν ουσιαστικές διαφορές συνδεδεμένες με την καταγωγή, αλλά η αναφορά της καταγωγής στις συσκευασίες που προορίζονται για τους καταναλωτές θα μπορούσε να τους δώσει την εντύπωση ότι υπάρχουν. Κατά συνέπεια, είναι απαραίτητο, για την αποφυγή των κινδύνων στρέβλωσης της αγοράς του βρώσιμου ελαιολάδου, να θεσπισθεί σε επίπεδο Ένωσης ένα υποχρεωτικό σύστημα προσδιορισμού της καταγωγής ειδικά για το «εξαιρετικά παρθένο» ελαιόλαδο και για το «παρθένο» ελαιόλαδο που πληροί συγκεκριμένους όρους. Από την άποψη αυτή, αποδείχτηκε ότι οι προαιρετικές ρυθμίσεις που έχουν εφαρμοστεί έως το 2009 δεν επαρκούν ώστε να αποφεύγεται η παραπλάνηση του καταναλωτή όσον αφορά τα πραγματικά χαρακτηριστικά του παρθένου ελαιολάδου. Επιπλέον, βάσει του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (5), θεσπίστηκαν κανόνες ανιχνευσιμότητας, οι οποίοι ισχύουν από την 1η Ιανουαρίου 2005. Η πείρα η οποία έχει αποκτηθεί από τους εμπορευόμενους και τις αρμόδιες αρχές ως προς το θέμα αυτό οδήγησε στο να καταστεί υποχρεωτική η σήμανση της καταγωγής όσον αφορά το εξαιρετικά παρθένο ελαιόλαδο και το παρθένο ελαιόλαδο.

               (6)

               Η χρησιμοποίηση υφισταμένων σημάτων, τα οποία περιέχουν γεωγραφικές αναφορές, μπορεί να συνεχιστεί, εφόσον είχαν καταγραφεί επίσημα στο παρελθόν σύμφωνα με την πρώτη οδηγία 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (6), ή σύμφωνα με τον κανονισμό (ΕΚ) αριθ. 207/2009 του Συμβουλίου, της 26ης Φεβρουαρίου 2009, για το κοινοτικό σήμα (7).

               (7)

               Ο προσδιορισμός μιας περιφερειακής καταγωγής μπορεί να αποτελέσει αντικείμενο μιας προστατευόμενης ονομασίας προέλευσης (ΠΟΠ) ή μιας προστατευόμενης γεωγραφικής ένδειξης (ΠΓΕ) δυνάμει του κανονισμού (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (8). Για να αποφευχθεί η δημιουργία σύγχυσης στους καταναλωτές και, επομένως, για να αποφευχθούν διαταραχές της αγοράς, θα πρέπει να προβλεφθεί για τις ΠΟΠ και τις ΠΓΕ ο προσδιορισμός της καταγωγής σε περιφερειακή κλίμακα. Για τα εισαγόμενα ελαιόλαδα, είναι απαραίτητο να τηρούνται οι διατάξεις που εφαρμόζονται σχετικά με τη μη προτιμησιακή καταγωγή, οι οποίες προβλέπονται στον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (9).

               (8)

               Στην περίπτωση κατά την οποία ο προσδιορισμός της καταγωγής των παρθένων ελαιολάδων αναφέρεται στην Ένωση ή σε ένα κράτος μέλος, πρέπει να θεωρηθεί ότι οι χρησιμοποιούμενες ελιές, αλλά και οι πρακτικές και οι τεχνικές έκθλιψης επηρεάζουν την ποιότητά του και τη γεύση του. Ο προσδιορισμός της καταγωγής πρέπει επομένως να αφορά τη γεωγραφική περιοχή στην οποία παρήχθησαν τα έλαια, η οποία γενικά αντιστοιχεί στην περιοχή όπου τα ελαιόλαδα εξάγονται από τις ελιές. Εντούτοις, σε ορισμένες περιπτώσεις ο τόπος συγκομιδής των ελιών διαφέρει από τον τόπο εξαγωγής του ελαίου και πρέπει να αναφέρεται η πληροφορία αυτή στις συσκευασίες ή στις ετικέτες των εν λόγω συσκευασιών, για να μην παραπλανάται ο καταναλωτής και για να μη διαταράσσεται η αγορά των ελαιολάδων.

               (9)

               Μεγάλο μέρος του εξαιρετικού παρθένου και του παρθένου ελαιόλαδου στην Ένωση αποτελείται από μείγματα ελαιολάδων τα οποία προέρχονται τόσο από διαφορετικά κράτη μέλη όσο και από τρίτες χώρες. Πρέπει να προβλεφθούν απλές διατάξεις για τη σήμανση της καταγωγής των μειγμάτων αυτών.

               (10)

               Σύμφωνα με την οδηγία 2000/13/ΕΚ, οι ενδείξεις οι οποίες αναγράφονται στην ετικέτα δεν πρέπει να είναι τέτοιας φύσεως ώστε να μπορούν να προκαλέσουν πλάνη στον αγοραστή, ιδίως όσον αφορά τα χαρακτηριστικά του εν λόγω ελαίου ή αποδίδοντας στο έλαιο αυτό ιδιότητες που δεν έχει ή ακόμη συνιστώντας ως ειδικά χαρακτηριστικά γενικές ιδιότητες που έχουν τα περισσότερα έλαια. Επιπλέον, ορισμένες προαιρετικές ενδείξεις που αναφέρονται στο ελαιόλαδο και χρησιμοποιούνται συνήθως πρέπει να εναρμονιστούν ώστε να είναι δυνατόν να οριστούν επακριβώς και να ελεγχθεί η ακρίβειά τους. Έτσι, οι έννοιες «πίεση εν ψυχρώ» ή «εξαγωγή εν ψυχρώ» πρέπει να αντιστοιχούν σε τεχνικά καθορισμένο παραδοσιακό τρόπο παραγωγής. Ορισμένοι όροι οι οποίοι περιγράφουν τα οργανοληπτικά χαρακτηριστικά που αναφέρονται στη γεύση και/ή στην οσμή του εξαιρετικού παρθένου και παρθένου ελαιόλαδου, προσδιορίστηκαν από το Διεθνές Συμβούλιο Ελαιολάδου (IOC) στην αναθεωρημένη του μέθοδο οργανοληπτικής αξιολόγησης για τα παρθένα ελαιόλαδα. Η χρήση των όρων αυτών για τη σήμανση του εξαιρετικού παρθένου ελαιόλαδου και του παρθένου ελαιόλαδου πρέπει να περιορίζεται σε ελαιόλαδα που έχουν αξιολογηθεί με βάση την αντίστοιχη μέθοδο ανάλυσης. Απαιτούνται μεταβατικές ρυθμίσεις για ορισμένους φορείς οι οποίοι χρησιμοποιούν σήμερα τους προαναφερόμενους όρους. Η οξύτητα που αναγράφεται ξεχωριστά οδηγεί εσφαλμένα σε απόλυτη κλίμακα ποιότητας που είναι απατηλή για τον καταναλωτή, διότι το κριτήριο αυτό αντιστοιχεί σε ποιοτική αξία μόνον όταν συσχετίζεται με άλλα χαρακτηριστικά του εν λόγω ελαιολάδου. Συνεπώς, λαμβάνοντας υπόψη τον πολλαπλασιασμό ορισμένων ενδείξεων και την οικονομική τους σημασία πρέπει, προκειμένου να διευκρινισθεί η αγορά του ελαιολάδου, να καθοριστούν αντικειμενικά κριτήρια για τη χρήση τους.

               (11)

               Πρέπει να αποφευχθεί τρόφιμα που περιέχουν ελαιόλαδο να εκμεταλλεύονται τον καταναλωτή προβάλλοντας τη φήμη του ελαιολάδου, χωρίς να παρουσιάζουν την πραγματική σύνθεση του προϊόντος. Κατά συνέπεια, πρέπει να εμφαίνεται σαφώς στις ετικέτες το ποσοστό ελαίου, καθώς και ορισμένες ενδείξεις για τα προϊόντα που αποτελούνται αποκλειστικά από μείγμα φυτικών ελαίων. Εξάλλου, πρέπει να ληφθούν υπόψη οι ειδικές διατάξεις που προβλέπονται από ορισμένους ειδικούς κανονισμούς για τα προϊόντα σε ελαιόλαδο.

               (12)

               Οι ονομασίες των κατηγοριών ελαιολάδου αντιστοιχούν σε φυσικοχημικά και οργανοληπτικά χαρακτηριστικά που προσδιορίζονται στο παράρτημα XVI του κανονισμού (ΕΚ) αριθ. 1234/2007 και από τον κανονισμό (ΕΟΚ) αριθ. 2568/91 της Επιτροπής της 11ης Ιουλίου 1991, σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού (10). Οι άλλες ενδείξεις που αναγράφονται στην ετικέτα πρέπει να στηρίζονται από αντικειμενικά στοιχεία, για να αποφευχθούν κίνδυνοι καταχρήσεων εις βάρος του καταναλωτού και εκτροπών του ανταγωνισμού στην αγορά των σχετικών ελαίων.

               (13)

               Στο πλαίσιο του συστήματος ελέγχου που έχει καθορισθεί στο άρθρο 113 παράγραφος 3 δεύτερο εδάφιο του κανονισμού (ΕΚ) αριθ. 1234/2007 τα κράτη μέλη πρέπει να προβλέψουν, σύμφωνα με τις ενδείξεις που θα αναγράφονται στην ετικέτα, τα αποδεικτικά στοιχεία που πρέπει να προσκομιστούν και τις κυρώσεις που θα επιβληθούν. Τα αποδεικτικά στοιχεία μπορούν να είναι, χωρίς να εξαιρεθεί εκ των προτέρων μία από τις δυνατότητες, πραγματικά γεγονότα, αποτελέσματα αναλύσεων ή αξιόπιστες καταχωρίσεις, διοικητικές ή λογιστικές πληροφορίες.

               (14)

               Δεδομένου ότι οι έλεγχοι των επιχειρήσεων που είναι υπεύθυνες για τη σήμανση πρέπει να πραγματοποιούνται στο κράτος μέλος στο οποίο είναι εγκατεστημένες, πρέπει να προβλεφθεί διαδικασία διοικητικής συνεργασίας μεταξύ της Επιτροπής και των κρατών μελών στα οποία διατίθενται στο εμπόριο τα έλαια.

               (15)

               Για να αξιολογηθεί το σύστημα που προβλέπεται στον παρόντα κανονισμό, τα ενδιαφερόμενα κράτη μέλη πρέπει να υποβάλουν εκθέσεις όσον αφορά τις δυσκολίες που αντιμετώπισαν.

               (16)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Με την επιφύλαξη των διατάξεων της οδηγίας 2000/13/ΕΚ και του κανονισμού (ΕΚ) αριθ. 510/2006, ο παρών κανονισμός καθορίζει τα πρότυπα εμπορίας σε επίπεδο λιανικού εμπορίου, ειδικώς για τα ελαιόλαδα και τα πυρηνέλαια που αναφέρονται στο σημείο 1 στοιχεία α) και β) και στα σημεία 3 και 6 του παραρτήματος XVI του κανονισμού (ΕΚ) αριθ. 1234/2007.
   2.   Για τους σκοπούς του παρόντος κανονισμού θεωρείται ως «λιανικό εμπόριο» η πώληση στον τελικό καταναλωτή ελαίου που αναφέρεται στην παράγραφο 1, που παρουσιάζεται ως έχει ή ενσωματωμένο σε τρόφιμο.
   Άρθρο 2
   Τα έλαια που αναφέρονται στο άρθρο 1 παράγραφος 1 παρουσιάζονται στον τελικό καταναλωτή προσυσκευασμένα σε συσκευασίες μέγιστης χωρητικότητας πέντε λίτρων. Οι συσκευασίες αυτές είναι εφοδιασμένες με σύστημα ανοίγματος που καταστρέφεται μετά την πρώτη χρήση του και περιλαμβάνουν ετικέτα σύμφωνη με τα άρθρα 3 έως 6.
   Ωστόσο, για τα έλαια που προορίζονται για την κατανάλωση σε εστιατόρια, νοσοκομεία, καντίνες ή άλλες παρόμοιες συλλογικές εστιάσεις, τα κράτη μέλη μπορούν να καθορίσουν, συναρτήσει του τύπου της σχετικής μονάδας, μέγιστη χωρητικότητα των συσκευασιών ανώτερη των πέντε λίτρων.
   Άρθρο 3
   Ως ονομασία, σύμφωνα με το άρθρο 118 του κανονισμού (ΕΚ) αριθ. 1234/2007, νοείται το όνομα με το οποίο πωλείται το προϊόν το οποίο αναφέρεται στο άρθρο 3 παράγραφος 1 σημείο 1 της οδηγίας 2000/13/ΕΚ.
   Η σήμανση των ελαίων που αναφέρονται στο άρθρο 1 παράγραφος 1 πρέπει να περιλαμβάνει, με τρόπο ευκρινή και ανεξίτηλο, εκτός από την ονομασία η οποία αναφέρεται στο πρώτο εδάφιο του παρόντος άρθρου, αλλά όχι υποχρεωτικά πλησίον αυτής, την ακόλουθη πληροφορία για την κατηγορία του ελαίου:

               α)

               για το εξαιρετικό παρθένο ελαιόλαδο:
               «ελαιόλαδο ανωτέρας κατηγορίας που παράγεται απευθείας από ελιές και μόνο με μηχανικές μεθόδους»·

               β)

               για το παρθένο ελαιόλαδο:
               «ελαιόλαδο που παράγεται απευθείας από ελιές και μόνο με μηχανικές μεθόδους»·

               γ)

               για το ελαιόλαδο — αποτελούμενο από εξευγενισμένα ελαιόλαδα και παρθένα ελαιόλαδα:
               «έλαιο που περιέχει αποκλειστικά ελαιόλαδα που έχουν υποστεί επεξεργασία εξευγενισμού και έλαια που έχουν παραχθεί απευθείας από ελιές»·

               δ)

               για το πυρηνέλαιο:

                              «έλαιο που περιέχει αποκλειστικά έλαια που προέρχονται από επεξεργασία του προϊόντος που ελήφθη μετά την εξαγωγή του ελαιολάδου και έλαια που ελήφθησαν απευθείας από τις ελιές»,

                           ή

                              «έλαιο που περιέχει αποκλειστικά έλαια που προέρχονται από επεξεργασία πυρήνων ελιάς και ελαίων που παράγονται απευθείας από ελιές».

         Άρθρο 4
   1.   Ο προσδιορισμός της καταγωγής πρέπει να αναγράφεται στη σήμανση για το εξαιρετικό παρθένο ελαιόλαδο και για το παρθένο ελαιόλαδο, όπως ορίζεται στο σημείο 1 στοιχεία α) και β) του παραρτήματος XVI του κανονισμού (ΕΚ) αριθ. 1234/2007.
   Όσον αφορά τα προϊόντα τα οποία ορίζονται στα σημεία 3 και 6 του παραρτήματος XVI του κανονισμού (ΕΚ) αριθ. 1234/2007, ο προσδιορισμός της καταγωγής δεν θα αναγράφεται στη σήμανση.
   Για τους σκοπούς του παρόντος κανονισμού, θεωρείται ως «προσδιορισμός της καταγωγής» η ένδειξη ενός γεωγραφικού ονόματος επί της συσκευασίας ή επί της ετικέτας που συνδέεται με αυτό.
   2.   Ο προσδιορισμός της καταγωγής για τον οποίο γίνεται μνεία στην παράγραφο 1 συνίσταται μόνον:

               α)

               σε περίπτωση που το ελαιόλαδο είναι καταγωγής, σύμφωνα με τις διατάξεις των παραγράφων 4 και 5, κράτους μέλους ή τρίτης χώρας, σε μνεία του κράτους μέλους, της Ένωσης ή της τρίτης χώρας, ανάλογα με την περίπτωση·

               β)

               σε περίπτωση που πρόκειται για μείγματα ελαιολάδου καταγωγής, σύμφωνα με τις διατάξεις των παραγράφων 4 και 5, από περισσότερα του ενός κράτη μέλη ή τρίτες χώρες, σε αναγραφή μίας εκ των παρακάτω φράσεων, ανάλογα με την περίπτωση:

                           i)

                           «μείγμα ελαιολάδων καταγωγής Ευρωπαϊκής Ένωσης» ή αναφορά στην Ευρωπαϊκή Ένωση,

                           ii)

                           «μείγμα ελαιολάδων καταγωγής εκτός Ευρωπαϊκής Ένωσης» ή αναφορά στην καταγωγή εκτός Ευρωπαϊκής Ένωσης,

                           iii)

                           «μείγμα ελαιολάδων καταγωγής Ευρωπαϊκής Ένωσης και μη» ή αναφορά στην καταγωγή Ευρωπαϊκής Ένωσης και μη· ή

               γ)

               προστατευόμενη ονομασία προέλευσης ή προστατευόμενη γεωγραφική ένδειξη, σύμφωνα με τον κανονισμό (ΕΚ) αριθ. 510/2006, σύμφωνα με τις διατάξεις των προδιαγραφών του εν λόγω προϊόντος.

         3.   Δεν θεωρείται ως προσδιορισμός της καταγωγής που διέπεται από τον παρόντα κανονισμό το όνομα του σήματος ή της επιχείρησης της οποίας η αίτηση καταχώρισης υπεβλήθη το αργότερο στις 31 Δεκεμβρίου 1998 σύμφωνα με την οδηγία 89/104/ΕΟΚ ή το αργότερο στις 31 Μαΐου 2002 σύμφωνα με τον κανονισμό (ΕΚ) αριθ. 40/94 του Συμβουλίου (11).
   4.   Στην περίπτωση εισαγωγής από τρίτη χώρα, η περιγραφή της καταγωγής καθορίζεται σύμφωνα με τα άρθρα 22 έως 26 του κανονισμού (ΕΟΚ) αριθ. 2913/92.
   5.   Η περιγραφή της καταγωγής που μνημονεύει κράτος μέλος ή την Ένωση αντιστοιχεί στη γεωγραφική ζώνη στην οποία συγκομίσθηκαν οι ελιές και όπου βρίσκεται το ελαιοτριβείο στο οποίο το εν λόγω έλαιο εξήχθη από τις ελιές.
   Στην περίπτωση που οι ελιές συγκομίσθηκαν σε κράτος μέλος ή τρίτη χώρα διαφορετικά από αυτά στα οποία βρίσκεται το ελαιοτριβείο στο οποίο το έλαιο εξήχθη από τις ελιές αυτές, η περιγραφή της καταγωγής περιλαμβάνει την ακόλουθη ένδειξη: «(εξαιρετικό) παρθένο ελαιόλαδο που παρήχθη στην (αναφορά της Ένωσης ή του συγκεκριμένου κράτους μέλους) από ελιές που συγκομίστηκαν στην (αναφορά της Ένωσης, του συγκεκριμένου κράτους μέλους ή της τρίτης χώρας)».
   Άρθρο 5
   Μεταξύ των προαιρετικών ενδείξεων που δύνανται να αναγράφονται στη σήμανση ενός ελαίου που αναφέρεται στο άρθρο 1 παράγραφος 1, οι ενδείξεις που προβλέπονται στο παρόν άρθρο πληρούν τις ακόλουθες υποχρεώσεις:

               α)

               η ένδειξη «πρώτη πίεση εν ψυχρώ» μπορεί να αναγράφεται μόνο για τα εξαιρετικά παρθένα ελαιόλαδα ή τα παρθένα ελαιόλαδα που λαμβάνονται σε λιγότερο από 27 °C κατά την πρώτη μηχανική πίεση του ελαιοπολτού, με παραδοσιακό σύστημα εξαγωγής με υδραυλικά πιεστήρια·

               β)

               η ένδειξη «εξαγωγή εν ψυχρώ» μπορεί να αναγράφεται μόνο για τα εξαιρετικά παρθένα ελαιόλαδα ή για τα παρθένα ελαιόλαδα που λαμβάνονται σε λιγότερους από 27 °C με διήθηση ή με φυγοκέντρηση του ελαιοπολτού·

               γ)

               οι ενδείξεις των οργανοληπτικών χαρακτηριστικών που αναφέρονται στη γεύση και/ή στην οσμή αναγράφονται μόνον για το εξαιρετικό παρθένο ή παρθένο ελαιόλαδο· οι όροι οι οποίοι αναφέρονται στο σημειο 3.3 του παραρτήματος XII του κανονισμού (ΕΟΚ) αριθ. 2568/91 αναγράφονται στη σήμανση μόνον εφόσον βασίζονται σε αποτελέσματα αξιολόγησης η οποία έχει διενεργηθεί βάσει της μεθόδου η οποία προβλέπεται στο εν λόγω παράρτημα ΧΙΙ

               δ)

               η ένδειξη της οξύτητας ή της ανώτατης οξύτητας μπορεί να αναγράφεται μόνον αν συνοδεύεται από την ένδειξη, με χαρακτήρες του ιδίου μεγέθους και στο ίδιο οπτικό πεδίο, του δείκτη υπεροξειδίων, της περιεκτικότητας σε κηρούς και της απορρόφησης στο υπεριώδες φως, που καθορίζονται σύμφωνα με τον κανονισμό (ΕΟΚ) αριθ. 2568/91.

         Προϊόντα προς πώληση τα οποία φέρουν εμπορικά σήματα η αίτηση για την κατοχύρωση των οποίων έχει υποβληθεί έως την 1η Μαρτίου 2008 και τα οποία περιέχουν τουλάχιστον έναν από τους όρους οι οποίοι αναφέρονται στο σημείο 3.3 του παραρτήματος XII του κανονισμού (ΕΟΚ) αριθ. 2568/91 δεν τηρούν τις διατάξεις του άρθρου 5 πρώτο εδάφιο στοιχείο γ) του παρόντος κανονισμού έως την 1η Νοεμβρίου 2012.
   Άρθρο 6
   1.   Αν αναφέρεται στη σήμανση, εκτός από τον κατάλογο των συστατικών, η παρουσία ελαίων που αναφέρονται στο άρθρο 1 παράγραφος 1, σε ένα μείγμα ελαιολάδου και άλλων φυτικών ελαίων, με λέξεις, εικόνες ή γραφικές παραστάσεις, η ονομασία πώλησης του εν λόγω μείγματος είναι η ακόλουθη: «Μείγμα φυτικών ελαίων (ή συγκεκριμένα ονόματα των υπόψη φυτικών ελαίων) και ελαιολάδου», ακολουθούμενη αμέσως μετά από την ένδειξη του ποσοστού του ελαιολάδου στο μείγμα.
   Μπορεί να αναφέρεται η παρουσία του ελαιολάδου στη σήμανση των μειγμάτων που αναφέρονται στο πρώτο εδάφιο με εικόνες ή γραφικές παραστάσεις μόνο στην περίπτωση που το ποσοστό του είναι ανώτερο από 50 %.
   Τα κράτη μέλη δύνανται να απαγορεύσουν την παραγωγή, στην επικράτειά τους, μειγμάτων ελαιολάδου και άλλων φυτικών ελαίων τα οποία αναφέρονται στο πρώτο εδάφιο σχετικά με την εσωτερική κατανάλωση. Εντούτοις, δεν δύνανται να απαγορεύουν, στην επικράτειά τους, την εμπορία μειγμάτων τα οποία προέρχονται από άλλες χώρες ούτε την παραγωγή αυτών στην επικράτειά τους με σκοπό την εμπορία σε άλλο κράτος μέλος ή την εκμετάλλευση.
   2.   Με εξαίρεση τον τόνο σε ελαιόλαδο, που προβλέπει ο κανονισμός (ΕΟΚ) αριθ. 1536/92 του Συμβουλίου (12), και τις σαρδέλες σε ελαιόλαδο, που προβλέπει ο κανονισμός (ΕΟΚ) αριθ. 2136/89 του Συμβουλίου (13), όπου η παρουσία ελαίων που αναφέρονται στο άρθρο 1 παράγραφος 1 του παρόντος κανονισμού, σε τρόφιμο, πλην εκείνων τα οποία αναφέρονται στην παράγραφο 1 του παρόντος άρθρου, αναφέρεται στη σήμανση, εκτός από τον κατάλογο των συστατικών, με λέξεις, εικόνες ή γραφικές παραστάσεις, η ονομασία πώλησης του τροφίμου ακολουθείται αμέσως μετά από ένδειξη του ποσοστού ελαιολάδου που προστέθηκε, σε σχέση με το καθαρό ολικό βάρος του τροφίμου, όπως αναφέρεται στο άρθρο 1 παράγραφος 1 του παρόντος κανονισμού.
   Το ποσοστό του ελαιολάδου που προστέθηκε σε σχέση με το καθαρό ολικό βάρος του τροφίμου μπορεί να αντικατασταθεί από το ποσοστό του ελαιολάδου που έχει προστεθεί σε σχέση με το ολικό βάρος των λιπαρών υλών, προσθέτοντας την ένδειξη: «ποσοστό λιπαρών υλών».
   3.   Οι όροι οι οποίοι αναφέρονται στο πρώτο εδάφιο του άρθρου 3 δύνανται να αντικατασταθούν από τον όρο «ελαιόλαδο» στη σήμανση προϊόντων για τα οποία γίνεται μνεία στις παραγράφους 1 και 2 του παρόντος άρθρου.
   Εντούτοις, στην περίπτωση παρουσίας πυρηνελαίου, ο όρος «ελαιόλαδο» αντικαθίσταται από τον όρο «πυρηνέλαιο».
   4.   Τα στοιχεία τα οποία αναφέρονται στο δεύτερο εδάφιο του άρθρου 3 δεν απαιτούνται για τη σήμανση προϊόντων για τα οποία γίνεται μνεία στις παραγράφους 1 και 2 του παρόντος άρθρου.
   Άρθρο 7
   Μετά από αίτηση του κράτους μέλους στο οποίο υπάρχει η διεύθυνση του παραγωγού, συσκευαστή ή πωλητή που αναγράφεται στην επισήμανση, ο ενδιαφερόμενος προσκομίζει τα δικαιολογητικά των ενδείξεων που αναφέρονται στα άρθρα 4, 5 και 6 με βάση ένα ή περισσότερα από τα ακόλουθα στοιχεία:

               α)

               πραγματικά στοιχεία ή στοιχεία που έχουν καθοριστεί επιστημονικώς·

               β)

               αποτελέσματα αναλύσεων ή αυτόματων καταχωρίσεων επί αντιπροσωπευτικών δειγμάτων·

               γ)

               διοικητικές ή λογιστικές πληροφορίες που τηρούνται σύμφωνα με νομοθεσία της Ένωσης και/ή εθνικές νομοθεσίες.

         Το ενδιαφερόμενο κράτος μέλος δέχεται μια ανοχή μεταξύ, αφενός, των ενδείξεων που αναφέρονται στα άρθρα 4, 5 και 6 οι οποίες αναγράφονται στη σήμανση και, αφετέρου, των συμπερασμάτων που εξάγονται με βάση τα δικαιολογητικά που προσκομίστηκαν και/ή τα αποτελέσματα των κατ’ αντιπαράσταση πραγματογνωμοσυνών, λαμβάνοντας υπόψη την ακρίβεια και την επαναληψιμότητα των μεθόδων και τη σχετική τεκμηρίωση, καθώς και, ενδεχομένως, την ακρίβεια και την επαναληψιμότητα των κατ’ αντιπαράσταση πραγματογνωμοσυνών που πραγματοποιήθηκαν.
   Άρθρο 8
   1.   Κάθε κράτος μέλος διαβιβάζει στην Επιτροπή, η οποία ενημερώνει τα άλλα κράτη μέλη καθώς και τους ενδιαφερόμενους οι οποίοι το ζητούν για το όνομα και τη διεύθυνση του ή των οργανισμών στους οποίους έχουν ανατεθεί οι έλεγχοι της εφαρμογής του παρόντος κανονισμού.
   2.   Το κράτος μέλος στο οποίο βρίσκεται η διεύθυνση του παρασκευαστή, συσκευαστή ή πωλητή που αναγράφεται στη σήμανση, μετά από αίτηση εξακρίβωσης, προβαίνει σε δειγματοληψίες πριν από το τέλος του μηνός που έπεται εκείνου της αιτήσεως και εξακριβώνει την ακρίβεια των αμφισβητουμένων ενδείξεων της σήμανσης. Αυτή η αίτηση μπορεί να απευθυνθεί από:

               α)

               τις αρμόδιες υπηρεσίες της Επιτροπής·

               β)

               οργάνωση φορέων στο εν λόγω κράτος μέλος που αναφέρεται στο άρθρο 125 του κανονισμού (ΕΚ) αριθ. 1234/2007·

               γ)

               τον οργανισμό ελέγχου ενός άλλου κράτους μέλους.

         3.   Η αίτηση που αναφέρεται στην παράγραφο 2 συνοδεύεται από όλα τα πληροφοριακά στοιχεία που είναι χρήσιμα για τη ζητούμενη εξακρίβωση, και ιδίως από:

               α)

               την ημερομηνία της δειγματοληψίας ή της αγοράς του εν λόγω ελαίου·

               β)

               το ονοματεπώνυμο ή την εταιρική επωνυμία και τη διεύθυνση της εγκαταστάσεως στην οποία έγινε η δειγματοληψία ή η αγορά του εν λόγω ελαίου·

               γ)

               τον αριθμό των σχετικών παρτίδων·

               δ)

               το αντίγραφο όλων των ετικετών που εμφαίνονται στη συσκευασία του εν λόγω ελαίου·

               ε)

               τα αποτελέσματα της ανάλυσης ή των άλλων κατ’ αντιπαράσταση πραγματογνωμοσυνών στις οποίες εμφαίνονται οι μέθοδοι που χρησιμοποιήθηκαν, καθώς και το όνομα και η διεύθυνση του σχετικού εργαστηρίου ή του εμπειρογνώμονα·

               στ)

               ενδεχομένως, το ονοματεπώνυμο και τη διεύθυνση του προμηθευτή του εν λόγω ελαίου, όπως δηλώθηκαν από την εγκατάσταση πώλησης.

         4.   Το σχετικό κράτος μέλος ενημερώνει τον προσφεύγοντα πριν από το τέλος του τρίτου μηνός που έπεται εκείνου της αιτήσεως που αναφέρεται στην παράγραφο 2 για τον αριθμό αναφοράς αυτής και για τη συνέχεια που δόθηκε.
   Άρθρο 9
   1.   Τα κράτη μέλη λαμβάνουν τα αναγκαία μέτρα στα οποία περιλαμβάνεται ένα σύστημα κυρώσεων για να διασφαλίσουν την τήρηση του παρόντος κανονισμού.
   Τα κράτη μέλη ανακοινώνουν στην Επιτροπή τα μέτρα που έλαβαν για τον σκοπό αυτό το αργότερο στις 31 Δεκεμβρίου 2002, καθώς και τις τροποποιήσεις των εν λόγω μέτρων πριν από το τέλος του μηνός που έπεται εκείνου της εγκρίσεώς τους.
   Η Τσεχική Δημοκρατία, η Εσθονία, η Κύπρος, η Λετονία, η Λιθουανία, η Ουγγαρία, η Μάλτα, η Πολωνία, η Σλοβενία και η Σλοβακία ανακοινώνουν στην Επιτροπή τα μέτρα που αναφέρονται στο πρώτο εδάφιο το αργότερο στις 31 Δεκεμβρίου 2004, καθώς και τις τροποποιήσεις των εν λόγω μέτρων πριν από το τέλος του μηνός που έπεται εκείνου της εγκρίσεώς τους.
   Η Βουλγαρία και η Ρουμανία ανακοινώνουν στην Επιτροπή τα μέτρα που αναφέρονται στο πρώτο εδάφιο το αργότερο στις 31 Δεκεμβρίου 2010, καθώς και τις τροποποιήσεις των εν λόγω μέτρων πριν από το τέλος του μηνός που έπεται εκείνου της έγκρισής τους.
   2.   Για τις εξακριβώσεις των ενδείξεων που αναφέρονται στα άρθρα 4, 5 και 6, τα οικεία κράτη μέλη μπορούν να καθιερώσουν σύστημα έγκρισης των επιχειρήσεων, οι εγκαταστάσεις συσκευασίας των οποίων βρίσκονται στο έδαφός τους.
   Η έγκριση και ένας αλφαριθμητικός κωδικός αναγνώρισης χορηγούνται σε κάθε επιχείρηση που υποβάλλει τη σχετική αίτηση και η οποία πληροί τους ακόλουθους όρους:

               α)

               διαθέτει εγκαταστάσεις συσκευασίας·

               β)

               δεσμεύεται να συγκεντρώνει και να διατηρεί τα δικαιολογητικά στοιχεία που προβλέπει το κράτος μέλος, σύμφωνα με το άρθρο 7·

               γ)

               διαθέτει σύστημα αποθήκευσης που επιτρέπει τη διεξαγωγή ικανοποιητικού για το συγκεκριμένο κράτος μέλος ελέγχου της προέλευσης των ελαίων των οποίων προσδιορίζεται η καταγωγή.

         Η σήμανση φέρει, ενδεχομένως, τον αλφαριθμητικό κωδικό αναγνώρισης της εγκεκριμένης επιχείρησης συσκευασίας.
   Άρθρο 10
   Τα σχετικά κράτη μέλη διαβιβάζουν στην Επιτροπή το αργότερο στις 31 Μαρτίου κάθε έτους έκθεση που αφορά τις ακόλουθες πληροφορίες για το προηγούμενο έτος:

               α)

               τις αιτήσεις εξακριβώσεως που ελήφθησαν σύμφωνα με το άρθρο 8 παράγραφος 2·

               β)

               τις εξακριβώσεις που ασκήθηκαν και εκείνες οι οποίες διεξήχθησαν κατά προηγούμενες περιόδους και είναι στο στάδιο της διεξαγωγής·

               γ)

               τις συνέχειες που δόθηκαν στις εξακριβώσεις που πραγματοποιήθηκαν, καθώς και τις κυρώσεις που επιβλήθηκαν.

         Στην έκθεση πρέπει να εμφανίζονται αυτές οι πληροφορίες ανά έτος διεξαγωγής των εξακριβώσεων και ανά κατηγορία παραβάσεως. Ενδεχομένως, αναφέρονται ιδιαίτερες δυσκολίες που αντιμετωπίστηκαν και οι προτεινόμενες βελτιώσεις για τους ελέγχους.
   Άρθρο 11
   Ο κανονισμός (ΕΚ) αριθ. 1019/2002 καταργείται.
   Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος II.
   Άρθρο 12
   1.   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   2.   Τα προϊόντα που έχουν νομίμως παρασκευαστεί και σημανθεί στην Ένωση ή έχουν νομίμως εισαχθεί στην Ένωση και τεθεί σε ελεύθερη κυκλοφορία πριν από την 1η Ιουλίου 2012 μπορούν να τεθούν στο εμπόριο μέχρι εξαντλήσεως των αποθεμάτων.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Ιανουαρίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 155 της 14.6.2002, σ. 27.

      (3)  Βλέπε παράρτημα I.

      (4)  ΕΕ L 109 της 6.5.2000, σ. 29.

      (5)  ΕΕ L 31 της 1.2.2002, σ. 1.

      (6)  ΕΕ L 40 της 11.2.1989, σ. 1.

      (7)  ΕΕ L 78 της 24.3.2009, σ. 1.

      (8)  ΕΕ L 93 της 31.3.2006, σ. 12.

      (9)  ΕΕ L 302 της 19.10.1992, σ. 1.

      (10)  ΕΕ L 248 της 5.9.1991, σ. 1.

      (11)  ΕΕ L 11 της 14.1.1994, σ. 1.

      (12)  ΕΕ L 163 της 17.6.1992, σ. 1.

      (13)  ΕΕ L 212 της 22.7.1989, σ. 79.

      ΠΑΡΑΡΤΗΜΑ I

         Καταργούμενος κανονισμός με κατάλογο των διαδοχικών τροποποιήσεών του

                  Κανονισμός (ΕΚ) αριθ. 1019/2002 της Επιτροπής
                  (ΕΕ L 155 της 14.6.2002, σ. 27)

                  Κανονισμός (ΕΚ) αριθ. 1964/2002 της Επιτροπής
                  (ΕΕ L 300 της 5.11.2002, σ. 3)

                  Κανονισμός (ΕΚ) αριθ. 1176/2003 της Επιτροπής
                  (ΕΕ L 164 της 2.7.2003, σ. 12)

                  Κανονισμός (ΕΚ) αριθ. 406/2004 της Επιτροπής
                  (ΕΕ L 67 της 5.3.2004, σ. 10)

                  Μόνον το άρθρο 3

                  Κανονισμός (ΕΚ) αριθ. 1750/2004 της Επιτροπής
                  (ΕΕ L 312 της 9.10.2004, σ. 7)

                  Κανονισμός (ΕΚ) αριθ. 1044/2006 της Επιτροπής
                  (ΕΕ L 187 της 8.7.2006, σ. 20)

                  Κανονισμός (ΕΚ) αριθ. 632/2008 της Επιτροπής
                  (ΕΕ L 173 της 3.7.2008, σ. 16)

                  Κανονισμός (ΕΚ) αριθ. 1183/2008 της Επιτροπής
                  (ΕΕ L 319 της 29.11.2008, σ. 51)

                  Κανονισμός (ΕΚ) αριθ. 182/2009 της Επιτροπής
                  (ΕΕ L 63 της 7.3.2009, σ. 6)

                  Κανονισμός (ΕΕ) αριθ. 596/2010 της Επιτροπής
                  (ΕΕ L 173 της 8.7.2010, σ. 27)

      ΠΑΡΑΡΤΗΜΑ II

         Πίνακας αντιστοιχίας

                  Κανονισμός (ΕΚ) αριθ. 1019/2002

                  Παρών κανονισμός

                  Άρθρα 1 έως 8

                  Άρθρα 1 έως 8

                  Άρθρο 9 παράγραφος 1

                  Άρθρο 9 παράγραφος 1

                  Άρθρο 9 παράγραφος 2

                  Άρθρο 9 παράγραφος 2

                  Άρθρο 9 παράγραφος 3

                  —

                  Άρθρο 10

                  Άρθρο 10

                  Άρθρο 11

                  —

                  —

                  Άρθρο 11

                  Άρθρο 12 παράγραφος 1

                  Άρθρο 12 παράγραφος 1

                  Άρθρο 12 παράγραφος 2 πρώτο εδάφιο

                  —

                  Άρθρο 12 παράγραφος 2 δεύτερο εδάφιο

                  —

                  Άρθρο 12 παράγραφος 2 τρίτο εδάφιο

                  —

                  Άρθρο 12 παράγραφος 2 τέταρτο εδάφιο

                  —

                  Άρθρο 12 παράγραφος 2 πέμπτο εδάφιο

                  Άρθρο 12 παράγραφος 2

                  —

                  Παράρτημα I

                  —

                  Παράρτημα II


title: Εκτελεστικός κανονισμός (ΕΕ) 2016/102 της Επιτροπής, της 19ης Ιανουαρίου 2016, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Eichsfelder Feldgieker/Eichsfelder Feldkieker (ΠΓΕ)]

text:
               28.1.2016

               EL

               Επίσημη Εφημερίδα της Ευρωπαϊκής Ένωσης

               L 21/66

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/102 ΤΗΣ ΕΠΙΤΡΟΠΉΣ
   της 19ης Ιανουαρίου 2016
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Eichsfelder Feldgieker/Eichsfelder Feldkieker (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γερμανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Eichsfelder Feldgieker»/«Eichsfelder Feldkieker», η οποία καταχωρίσθηκε δυνάμει του κανονισμού (ΕΕ) αριθ. 452/2013 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Eichsfelder Feldgieker»/«Eichsfelder Feldkieker» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιανουαρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Εκτελεστικός κανονισμός (ΕΕ) αριθ. 452/2013 της Επιτροπής, της 7ης Μαΐου 2013, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Eichsfelder Feldgieker/Eichsfelder Feldkieker (ΠΓΕ)], (ΕΕ L 133 της 17.5.2013, σ. 5).

      (3)  ΕΕ C 281 της 26.8.2015, σ. 12.